Rada colnej únie Slovenskej republiky a Českej republiky

V ý r o č n á   s p r á v a

o plnení Zmluvy medzi Slovenskou republikou a  Českou republikou
o vytvorení colnej únie za rok 2001

Bratislava - Praha, máj  2002

Obsah

Úvod                                                                                                                                         2
1.	 Voľný pohyb tovaru                                                                                                  3
1.1.	Colná politika                                                                                                              3
1.2.	Licenčná politika                                                                                                         5
1.3.	Posudzovanie zhody a uvádzanie výrobkov do obehu                                                5
1.4.	Vzájomné obchodné vzťahy medzi Slovenskou republikou a Českou republikou     6
1.5.	Problematika vzájomného obchodu s poľnohospodárskymi a potravinárskymi       12 výrobkami                                                                                                                      

2. Obchodná politika SR a ČR voči tretím krajinám                                                        13
2.1. Európska únia                                                                                                            13
2.2. Stredoeurópska dohoda o voľnom obchode (CEFTA)                                              15
2.3. Ostatné dohody o voľnom obchode                                                                           16

3. Činnosť orgánov colnej únie                                                                                            17
                 3.1. Rada colnej únie                                                                                                          17
                 3.2. Stály sekretariát Rady colnej únie                                                                               20
                        3.2.1. Činnosť Stáleho sekretariátu                                                                             20
                        3.2.2. Čerpanie rozpočtu Stáleho sekretariátu                                                             22

4. Závery a odporúčania                                                                                                       24
     4.1. Vyhodnotenie záverov a odporúčaní na rok 2001                                                       24
     4.2. Závery a odporúčania na rok 2002                                                                              24
            4.2.1. Colná politika                                                                                                    24
            4.2.2. Licenčná politika                                                                                               24
            4.2.3. Oblasť posudzovania zhody a uvádzanie výrobkov do obehu                          24
            4.2.4. Zahraničný obchod                                                                                            25
            4.2.5. Poľnohospodárska politika                                                                                25
            4.2.6. Obchodná politika SR a ČR voči tretím krajinám                                             25
            4.2.7. Orgány colnej únie                                                                                            25
            4.2.8. Štatistika                                                                                                            26

Príloha č. 1 - Právne predpisy vzťahujúce sa na činnosť colnej únie SR a ČR v roku   
                       2001
Príloha č. 2 - Zahraničný obchod SR a ČR v rokoch 2000 a 2001

Úvod

  V súlade s článkom 32, písm. c Zmluvy medzi Slovenskou republikou a Českou republikou  o vytvorení colnej únie (ďalej len „zmluva“) Stály sekretariát Rady colnej únie predkladá Rade návrh výročnej správy o jej plnení za rok 2001. Rada podľa článku 29,    odsek 4  zmluvy predkladá výročnú správu zmluvným stranám.

Charakteristickým pre vývoj vzájomných vzťahov  v roku 2001 bolo úsilie oboch zmluvných partnerov colnej únie zachovať vysokú úroveň spolupráce a nadštandardnosť vzájomných vzťahov. Uvedené ciele, deklarované najvyššími politickými predstaviteľmi oboch republík, ako aj jednoznačne potvrdený záujem  o spoločný vstup do Európskej únie boli významným impulzom pre zintenzívnenie komunikácie na všetkých úrovniach spolupráce.

V súlade s tým sa zmluvné strany usilovali o skvalitnenie vytvorených väzieb v rámci harmonizácie postupov v procese negociácií s EÚ, pričom v rámci colnej únie sústredili pozornosť predovšetkým na oblasti bezprostredne spojené s plnením základných cieľov zmluvy – koordinovanú colnú politiku, obchodnú politiku a riešenie problémov v oblasti obchodu s agropotravinárskymi výrobkami. Zmluvné strany potvrdili záujem pokračovať v spolupráci na dlhodobých úlohách prijatých v predchádzajúcom období, ako aj na jej rozšírení o aktuálne otázky spoločného záujmu. 

Orgány colnej únie venovali naďalej  zvýšenú pozornosť vzájomnému obchodu. Zamerali sa predovšetkým  na otázky zlepšenia podmienok pre vzájomnú výmenu a hľadanie ďalších možností spolupráce  za aktívnej účasti predstaviteľov podnikateľskej sféry. 

V oblasti vzájomného obchodu s poľnohospodárskymi a potravinárskymi výrobkami obe zmluvné strany uplatňovali v roku 2001 ustanovenia Dohody medzi vládou SR a vládou ČR o vzájomných vzťahoch a zásadách spolupráce v poľnohospodárstve, lesnom a vodnom hospodárstve v podmienkach colnej únie. Obe strany všetky zásadné problémy konzultovali     a ich riešenie koordinovali na úrovni Výboru pre koordináciu hospodárskej politiky                    v  poľnohospodárstve. 

V roku 2001 kládli zmluvné strany dôraz na uplatňovanie rovnakej colnej politiky najmä v oblasti ciel a prijímania colnej legislatívy nevyhnutnej pre vykonávanie zmluvy.   Intenzívna bola spolupráca pri zabezpečení  kompatibility colnej legislatívy s legislatívou EÚ. Pozornosť bola venovaná taktiež otázkam právnych noriem týkajúcich sa posudzovania zhody a uvádzania výrobkov do obehu. 

           V oblasti obchodnej politiky Slovenskej republiky a Českej republiky voči tretím krajinám obe zmluvné strany koordinovali svoje postupy pri uzatváraní preferenčných dohôd,  pričom zohľadňovali, aby neboli prekročené záväzky vyplývajúce z dohôd uzatvorených s EÚ. Spoločne postupovali pri uzatváraní dohôd o voľnom obchode s Chorvátskou republikou, ako aj pri prerokovaní otázok súvisiacich s ďalšou liberalizáciou vzájomného obchodu s poľnohospodárskymi výrobkami medzi Slovenskou republikou/Českou republikou a Maďarskou republikou.  Obe zmluvné strany vzájomne konzultovali svoje stanoviská          a prípravu materiálov na nové kolo mnohostranných rokovaní vo WTO  v nadväznosti na stanoviská EÚ.

1.	Voľný pohyb tovaru

1.1.	Colná politika

          V   roku 2001 kládli zmluvné strany colnej únie dôraz na uplatňovanie rovnakej colnej politiky najmä v oblasti ciel a prijímania colnej legislatívy nevyhnutnej na fungovanie            a vykonávanie zmluvy o colnej únii. Intenzívna  bola spolupráca  v oblasti zabezpečenia kompatibility colnej legislatívy s legislatívou Európskej únie.   

          Systémové rozdiely medzi platným colným zákonom Slovenskej republiky  a Českej republiky na jednej strane a colným kódexom a vykonávacími predpismi Európskych spoločenstiev na druhej strane, boli vo veľkej miere odstránené  prijatím nového colného zákona v Slovenskej republike a novelou colného zákona v Českej republike. 

V Slovenskej republike nadobudol colný zákon č. 238/2001 Z. z. účinnosť 1. júla 2001 spolu s vyhláškou MF SR č. 251/2001 Z. z., ktorou sa vykonávajú niektoré ustanovenia colného zákona.
 
            Novela colného zákona č.13/1993 Zb. Českej republiky zo dňa 5. decembra 2001, publikovaná v Zbierke zákonov Českej republiky pod číslom 1/2002 nadobudne účinnosť      1. 7. 2002, okrem niektorých ustanovení, ktoré sa uplatňujú od dátumu rozoslania tejto Zbierky zákonov, t.j. od 4. 1. 2002. Vzhľadom na to, že ide o rozsiahle zmeny a zákon bol už v predchádzajúcom období niekoľkokrát novelizovaný, obsahuje novela i zmocnenie pre predsedu vlády vydať úplné znenie tohto predpisu a to po nadobudnutí účinnosti príslušného ustanovenia tzn. po 1. 7. 2002. 

           Zmluvné strany pripravili novú Dohodu medzi  vládou Slovenskej republiky a vládou Českej republiky o pravidlách pôvodu tovaru a metódach administratívnej spolupráce, ktorá bola podpísaná 14. decembra 2001. Nové znenie dohody zrušilo Dohodu medzi vládou Slovenskej republiky a vládou Českej republiky, ktorou sa menia niektoré ustanovenia Protokolu týkajúceho sa definície pojmu „pôvodné výrobky“ a metód administratívnej spolupráce z 22. februára 1993 a jej neskorších zmien. Nová dohoda zahŕňa všetky doterajšie zmeny pravidiel pôvodu tovaru, čím sú plne harmonizované s krajinami zapojenými do paneurópskej kumulácie pôvodu tovaru.  

          V roku 2001 sa Stály sekretariát Rady colnej únie vyjadroval v rámci pripomienkového konania aj k návrhom nariadení vlády Slovenskej republiky a vlády Českej republiky, ktoré predkladali príslušné ministerstvá financií. Nariadenia sa týkali dočasnej úpravy colných kvót a colných sadzieb na vybrané druhy poľnohospodárskych komodít a v jednom prípade dovozu komponentov na výrobu audiovizuálnej techniky pre potreby rozvoja elektrotechnického priemyslu na Slovensku. Doplnili tak nariadenie vlády Slovenskej republiky č. 480/2000 Z. z. a nariadenie vlády Českej republiky č. 441/2000  Zb., ktorými sa vydali colné sadzobníky na rok 2001. Stály sekretariát dbal, aby predložené návrhy boli zmluvnými stranami odsúhlasené. 
    
          Príprava colných sadzobníkov Slovenskej republiky a Českej republiky, ktoré sú vydávané každoročne nariadením vlády Slovenskej republiky a nariadením vlády Českej republiky s účinnosťou k 1. januáru, je koordinovaná expertnou skupinou na prípravu colných sadzobníkov, v ktorej sa prejavuje úzka súčinnosť colných správ Slovenskej republiky             a Českej republiky, príslušných rezortov zmluvných strán a Stáleho sekretariátu Rady colnej únie.

Pri spracovaní colných sadzobníkov na rok 2002  zmluvné strany vychádzali z Národných listín koncesií a  záväzkov Uruguajského kola GATT 1994. Na základe dohôd   o pridružení k Európskym spoločenstvám zmluvné strany do nich premietli tiež rozsiahle zmeny Harmonizovaného systému 2002 a Kombinovanej nomenklatúry Európskej únie. Postup pri určení zmluvného cla na nové podpoložky colného sadzobníka bol koordinovaný.

Okrem záväzkov, vyplývajúcich z Uruguajského kola GATT 1994, zmluvné strany do  colných sadzobníkov zapracovali záväzok vyplývajúci z prístupu oboch republík k Ministerskej deklarácii o obchode s výrobkami informačných technológií. Poslednou etapou znižovania zmluvných colných sadzieb pri týchto výrobkoch je rok 2002. Zmluvné clá sa znižujú na 0 %. Podľa záväzku Slovenskej republiky a Českej republiky v Uruguajskom kole  GATT 1994 sa v colných sadzobníkoch znižuje zmluvná colná sadzba aj pri farmaceutických a chemických výrobkoch, ktorých zoznam je prílohou nariadení vlád, ktorými sa vydávajú colné sadzobníky.  

V colných sadzobníkoch  na rok 2002 bolo dohodnuté dočasné zníženie ciel predovšetkým na komodity určené na výrobnú spotrebu podľa požiadaviek Ministerstva hospodárstva Slovenskej republiky a Ministerstva priemyslu a obchodu Českej republiky, ktoré expertná skupina dôkladne posúdila a navzájom odsúhlasila. Okrem týchto komodít budú zmluvné strany pri 12 vybraných podpoložkách civilnej leteckej techniky  uplatňovať zmluvnú colnú sadzbu 0 %. Pri poľnohospodárskych výrobkoch 1. - 24.  kapitoly colného sadzobníka sa zmluvné clá neznižovali.

Zmluvné strany si vzájomne odsúhlasili colné kvóty za oblasť poľnohospodárskych        a priemyselných výrobkov. Dovozné colné kvóty sú zavedené pre komodity dovážané predovšetkým na výrobnú spotrebu. V colných sadzobníkoch sú uvedené aj colné kvóty vyplývajúce z medzinárodných  záväzkov Slovenskej republiky a Českej republiky. 

          Stály sekretariát Rady colnej únie požiadal o stanovisko ministerku financií Slovenskej republiky a ministra financií Českej republiky vo veci zjednotenia zoznamu rozvojových  krajín na účely uplatňovania Všeobecného systému preferencií. Česká strana prehodnotila svoj doterajší postup a zjednotila so slovenskou stranou zoznam rozvojových krajín na rok 2002.  Zo zoznamu rozvojových krajín pre rok 2002 bola vylúčená Chorvátska republika z dôvodu uplatňovania dohody o voľnom obchode od 1. 1. 2002 a štát Senegal, ktorý bol na základe návrhu Konferencie OSN pre obchod a rozvoj (UNCTAD) preradený do zoznamu najmenej rozvinutých krajín.  
 
 Rada colnej únie na zasadnutí dňa 2. novembra 2001, v súlade so svojím rozhodnutím č.11 bod C/3 zo dňa 25. novembra 1996,  prerokovala návrh colných  sadzobníkov Slovenskej republiky a Českej republiky na rok 2002 a odporučila ministerke financií Slovenskej republiky a ministrovi financií Českej republiky  predložiť ich na schválenie vládam oboch republík. 

	Colné sadzobníky na rok 2002 boli vydané nariadením vlády SR č. 598/2001 Z. z.         a nariadením vlády ČR č. 480/2001 Zb.  Zmluvné strany tým splnili zásadu čl. 1 zmluvy, podľa ktorej colná únia uplatňuje spoločnú colnú tarifu voči tretím štátom, vrátane spôsobu ustanovenia colnej hodnoty. 

Colné správy prijali opatrenia na zlepšenie organizácie práce na spoločnej štátnej hranici. Podpísané dohody medzi vládou Slovenskej republiky a vládou Českej republiky        o zriadení slovenského a českého hraničného vybavovacieho miesta pre cestné a  železničné priechody, ktoré nadobudli platnosť l. decembra 2001 prispejú k zlepšeniu a zrýchleniu colného vybavovania. 

1.2.  Licenčná politika

Licenčné konanie v Slovenskej republike sa riadilo vyhláškou Ministerstva hospodárstva SR č. 15/1998 Z. z. zo dňa 16. 12. 1998  o podmienkach udeľovania úradného povolenia na dovoz a vývoz tovaru a služieb v znení neskorších predpisov. V prílohe tejto vyhlášky sú uvedené zoznamy tovaru podliehajúceho licenčnému konaniu pri dovoze a vývoze, ktoré sa každý rok aktualizujú. Zoznamy tohto tovaru, platné na rok 2001, sú uvedené v novele pôvodnej vyhlášky č. 487/2000 Z. z. zo dňa 31. 12. 2000.

        V priebehu roku 2001 slovenská strana uplatňovala voči Českej republike v zmysle vyššie uvedenej vyhlášky neautomatické a automatické licencie na dovoz a vývoz niektorých citlivých položiek, najmä poľnohospodárskych a potravinárskych výrobkov.

         		Z neautomatických licencií sa voči Českej republike v hodnotenom období uplatňovali licencie na dovoz trstinového alebo repného cukru vo výške 3 500 ton,  piva zo sladu vo výške 532 000 hl a vôd vrátane minerálnych vôd a sýtených vôd, obsahujúcich pridaný cukor alebo iné sladidlá vo výške 540 000 hl. Medzi neautomatické licencie uplatňované pri vývoze do tretích krajín, vrátane  Českej republiky, patrili položky živý hovädzí dobytok, pšenica a súraž, raž, jačmeň, ovos, kukurica, pšeničná múka alebo múka zo súraže, múky z obilovín iné ako múky zo pšenice alebo súraže, krúpy, obilné zrná inak spracované, semená repky, otruby a vedľajšie mlynárenské výrobky.

V Českej republike sa v roku 2001 licenčné konanie riadilo podľa zákona č. 62/2000 Zb., o niektorých opatreniach pri vývoze alebo dovoze výrobkov a o licenčnom konaní a o zmene niektorých zákonov a nadväzného  nariadenia vlády ČR č. 185/2000 Zb. v znení nariadení vlády ČR č. 446/2000 Zb., č. 495/2000 Zb., č. 264/2001 Zb., č. 397/2001 Zb.           a       č. 404/2001 Zb. Toto nariadenie sa vzťahuje na všetky krajiny vrátane Slovenskej republiky.

Česká strana uplatňovala v roku 2001 vo vzájomnom obchode so SR neautomatické       a automatické licencie na všetky položky zahrnuté vo vyššie uvedenom nariadení vlády. Z neautomatických licencií uplatňovala voči SR v uplynulom období licencie na dovoz izoglukózy (v 1. štvrťroku 500 ton, v 2. štvrťroku 1 500 ton z celkového uvažovaného ročného množstva 5 000 ton, od 27. 6.  2001 bola vyhlásená colná kvóta na dovoz tejto komodity zo SR  do ČR, vysvetlenie  uvádzame v kapitole 1.5.) a trstinového alebo repného cukru vo výške 3 500 ton. Medzi neautomatické licencie, uplatňované pri vývoze do tretích krajín, vrátane SR, patrili položky živý hovädzí dobytok do 300 kg, kravy, živé ošípané do 50 kg, pšenica a súraž, raž, jačmeň ostatný, kukurica ostatná.  Nariadením vlády  ČR                         č. 404/2001 Zb.  zo dňa 15. 11. 2001  neautomatické licencie na vývoz uvedených rastlinných komodít boli odstránené. 

1.3.  Posudzovanie zhody a uvádzanie výrobkov do obehu

Rada colnej únie dňa 11.5.2001prerokovala a vzala na vedomie informáciu o súčasnom stave v oblasti posudzovania zhody v SR a ČR v rámci prístupového procesu k EÚ. Pre oblasť poľnohospodárskych a potravinárskych výrobkov uložila ministrom poľnohospodárstva SR    a ČR v spolupráci s ministrami zahraničných vecí SR a ČR, s ministrom hospodárstva SR       a ministrom priemyslu a obchodu ČR prerokovať a uzatvoriť Dohodu medzi vládou SR a vládou ČR o vzájomnom uznávaní výsledkov laboratórnych skúšok poľnohospodárskych    a potravinárskych výrobkov. Uvedená dohoda bola podpísaná dňa 28. 5. 2001 v Prahe počas stretnutia predsedov oboch vlád a  nadobudla účinnosť 19. 6. 2001. V  súlade s pripravovanou novelou zákona  č. 152/1995 Z. z. o potravinách, kde je o. i. navrhnutá zmena organizácie potravinového dozoru, bude po nadobudnutí jej účinnosti nutné pripraviť revíziu existujúcej dohody.

Existujúci zmluvný vzťah medzi ÚNMS SR a ÚNMZ ČR, ako aj medzi MVRR SR        a MPO ČR plní svoj účel, napomáha rozvoju vzájomných obchodných kontaktov medzi oboma štátmi, prispieva k zjednodušeniu procesu vo vzájomnej obchodnej výmene. Podnikateľským subjektom umožňuje výhodnejšiu spoluprácu - uznávanie výsledkov skúšobní a ďalších dokumentov posudzovania zhody pri uvádzaní priemyselných výrobkov na trh. 

V ČR vstúpil do platnosti dňa 1.7.2001 protokol k Európskej dohode o vzájomnom uznávaní a akceptovaní priemyselných výrobkov (PECA), uzatvorený medzi ČR                      a Európskym spoločenstvom. Stal sa významným prostriedkom na podporu harmonizačného procesu predovšetkým v oblasti technických predpisov v ČR.

SR  je v procese príprav a rokovaní o uzatvorení PECA. V tejto súvislosti bol prijatý  zákon č. 436/2001 Z. z., ktorým sa mení a dopĺňa zákon č. 264/1999 o technických požiadavkách na výrobky a o posudzovaní zhody a o zmene a doplnení niektorých zákonov. Prijatie novely uvedeného zákona patrí medzi prioritné oblasti aproximácie práva uvedené      v čl. 70 Európskej dohody  a je tiež dôkazom plnenia čl. 75 Európskej dohody, t.j. dosiahnutie plnej zhody predpisov SR s technickými predpismi EÚ, s európskou normalizáciou                             a s postupmi posudzovania zhody. Podpísanie protokolu PECA sa očakáva v r. 2002.

1.4.	  Vzájomné obchodné vzťahy medzi Slovenskou republikou a  Českou republikou  

          Po 1. polroku 2000, kedy sa podarilo zastaviť pokles zahraničného obchodu medzi ČR a SR v absolútnych hodnotách, pokračovalo oživovanie vzájomného obchodu  i v roku 2001. Dynamika rastu, ktorá bola zaznamenaná v 1. polroku  2001 však postupne klesala.

Uvedený vývoj prebiehal v podmienkach postupného obnovovania dynamiky rastu HDP oboch partnerov colnej únie v dobe, keď sa tempo rastu v USA a v Európe spomaľovalo. Zhoršenie hospodárskeho vývoja sme zaznamenali u najdôležitejších obchodných partnerov, krajín Európskej únie, vrátane najvýznamnejšieho z nich - Nemecka. 

  V porovnaní s minulým rokom vzrástol  v roku 2001 obrat SR s ČR o 14,7 % a  ČR    so SR o 10 %. Vyšším tempom však rástol obrat SR, tak ako aj ČR, s tretími krajinami, kde SR zaznamenala rast o  16,6 % a ČR rast o12,6 %. Vzhľadom na tento vývoj, podiel vzájomného zahranično-obchodného obratu na celkovom obrate  SR na ČR predstavoval 15,8 %, kým obdobný ukazovateľ v ČR  zaznamenal  6,7 %. 

  Vyššie než priemerné tempá rastu zaznamenal vzájomný obchod s agropotravinárskymi výrobkami, keď obrat SR s ČR vzrástol  o 24,5 % a obrat ČR so SR  o 14,9 %. Zároveň sa mierne zvýšil podiel vzájomného obratu s týmito komoditami na celkovom obrate ČR ako aj SR. 

  Tendencie vývoja vzájomného obchodu v roku 2001 v porovnaní s rovnakým obdobím minulého roka možno zhrnúť nasledovne:

-	výrazný rast dynamiky vývozu ČR do SR zaznamenaný pri priemyselných, ako aj potravinárskych komoditách,
-	výrazný pokles dynamiky dovozu ČR zo SR zaznamenaný pri priemyselných komoditách, pričom dynamika dovozu agropotravinárskych komodít sa mierne zvýšila,
-	v ČR vo vzťahu k SR predstih tempa rastu vývozu pred dovozom zaznamenaný v priemysle a ešte výraznejšie v poľnohospodárstve,
-	zlepšenie salda obchodnej bilancie  ČR so SR v priemysle, ako aj v poľnohospodárstve,
-	pokles dynamiky vývozu SR do ČR, zaznamenaný  pri priemyselnej produkcii, naproti tomu dynamika vývozu poľnohospodárskych produktov sa zvýšila, 
-	výrazný rast dynamiky dovozu SR z  ČR zaznamenaný v priemysle a podstatne výraznejšie v poľnohospodárstve, 
-	v SR vo vzťahu k ČR predstih dynamiky dovozu pred vývozom zaznamenaný výraznejšie v priemysle ako v poľnohospodárstve,
-	zhoršenie salda obchodnej bilancie SR s ČR zaznamenané pri priemyselných, ako aj poľnohospodárskych komoditách.

Štatistické údaje o vývoji vzájomného obchodu Českej republiky a Slovenskej republiky: 

_Ukazovateľ | Zahraničný obchod Českej republiky v mld Kč | Zahraničný obchod Slovenskej republiky  v mld Sk
| 2000 | 2001 | Index               01/00 | Rozdiel          01-00 | 2000 | 2001 | Index               01/00 | Rozdiel          01-00
dovoz zo SR/ČR | 74,6 | 74,6 | 100,0 | 0 | 86,8 | 107,5 | 123,9 | 20,7
vývoz  do SR/ČR | 86,0 | 102,0 | 118,5 | 16,0 | 95,4 | 101,5 | 106,4 | 6,1
obrat so SR/ČR | 160,6 | 176,6 | 110,0 | 15,9 | 182,2 | 209,1 | 114,7 | 26,9
saldo so SR/ČR | 11,4 | 27,4 | - | 15,9 | 8,6 | - 6,0 | - | - 14,6

Zdroj údajov: Zahraničný obchod ČR – ČSÚ
                Zahraničný obchod SR -  ŠÚ SR
Prípadné rozdiely vznikajú zaokrúhľovaním absolútneho čísla
Indexy sú vypočítané z absolútnych čísiel pred ich zaokrúhľovaním

        Slovenská republika

         Podľa údajov Štatistického úradu Slovenskej republiky celkový dovoz SR za rok 2001 dosiahol 713,9 mld Sk, čo oproti rovnakému obdobiu predchádzajúceho roka predstavuje rast o 20,9 %. V súlade s týmto trendom sa vyvíjal tak dovoz z EÚ (rast o 23,2 %), ako aj z krajín CEFTA, ktoré zaznamenali nárast o 34,1 %. Vzrástol taktiež dovoz SR z ČR, a to o 23,9 % t.j. o 20,7 mld Sk. Na raste dovozu SR z ČR, ktorý zaznamenali všetky triedy SITC sa najviac podieľali stroje a zariadenia (trieda 7 SITC) zvýšením o 8,5 mld  Sk, z čoho najväčší objem 4,4 mld Sk predstavujú cestné vozidlá  a 1,2 mld Sk ostatné elektrické zariadenia a prístroje, ďalej  spotrebné výrobky (trieda 6 SITC)  o 5,1 mld Sk z čoho 1,3 mld Sk tvorí železo a oceľ a nerastné palivá (trieda 3 SITC) o 1,7 mld Sk, z čoho 1 mld Sk tvorí uhlie, koks a brikety.
 V triede 0 SITC potraviny bol zaznamenaný rast o 1,9 mld Sk, z čoho 0,7 mld Sk predstavovalo zvýšenie dovozu obilnín a obilných výrobkov. 

          Za rok  2001 predstavoval celkový vývoz SR 610,7 mld Sk a v porovnaní s rovnakým obdobím minulého roka vzrástol o 11,3 %.  Vývoz SR do ČR sa zvýšil o 6,4 %. Vyšším tempom rástol vývoz SR do EÚ (o 12,9 %) a do krajín CEFTA (16,4 %). Prírastok vývozu SR do ČR v celkovej výške 6,1 mld Sk najviac ovplyvnil rast vývozu  strojov a zariadení (trieda 7 SITC) zvýšením o 1,5 mld  Sk, z čoho najväčší objem 0,8 mld Sk  tvoria zariadenia pre telekomunikácie  a 0,4 mld Sk strojové zariadenia, priemyselné výrobky (trieda 8 SITC), ktorých vývoz vzrástol o 1,2 mld Sk. Na raste vývozu sa ďalej podieľali spotrebné výrobky (trieda 6 SITC) zvýšením o 1,1 mld Sk, z čoho 0,7 mld predstavuje vývoz kovových  výrobkov. Z objemovo významných vývozných položiek SR do ČR len mierny rast vývozu zaznamenali minerálne oleje, pričom vývoz plochých výrobkov zo železa absolútne poklesol, rovnako ako aj vývoz ketónov a chinónov.

          Slovenská republika v roku 2001 zaznamenala celkovo  historicky najvyššie pasívne saldo obchodnej bilancie vo výške 103,2 mld Sk, čo v porovnaní s rokom 2000 znamená zvýšenie pasíva o 61,5  mld Sk.

           Zhoršilo sa  aj zahraničnoobchodné saldo SR s ČR, ktoré v roku 2001 dosiahlo pasívum 6 mld Sk a v porovnaní s predchádzajúcim rokom sa zhoršilo  o 14,6 mld Sk. Na zhoršení salda, ktoré bolo zaznamenané vo všetkých triedach sa najviac podieľali trieda 7 SITC – stroje a zariadenia (zhoršenie o 7 mld Sk, z čoho 4,4 mld Sk  tvoria cestné vozidlá), trieda 6 SITC – trhové výrobky (o 4 mld Sk, z toho 1,3 mld Sk tvorí železo a oceľ a 1,4 mld Sk tvorí papier a lepenka) a trieda 0 SITC – potraviny a živé zvieratá (o 0,9 mld Sk, z toho obilniny a obilné výrobky 0,8 mld Sk). 

Nasledujúca tabuľka dokumentuje dovoz a vývoz Slovenskej republiky z/do Českej  republiky  z hľadiska tovarovej štruktúry podľa klasifikácie SITC:

_Triedy | dovoz v mld Sk | vývoz v mld Sk

Rok
2000

podiel v %

Rok
2001

podiel v %

Rok
2000

podiel v %

Rok
2001

podiel v %

0 – Potraviny | 7,5 | 8,6 | 9,4 | 8,8 | 5,2 | 5,5 | 6,3 | 6,2
1 – Nápoje | 3,1 | 3,6 | 3,9 | 3,7 | 1,5 | 1,5 | 1,6 | 1,5
2 – Surové materiály | 2,3 | 2,6 | 2,6 | 2,4 | 3,4 | 3,6 | 3,7 | 3,7
3 – Nerastné palivá | 6,2 | 7,2 | 7,9 | 7,3 | 16,9 | 17,7 | 17,5 | 17,3
4 – Oleje a tuky | 0,6 | 0,7 | 1,0 | 1,0 | 0,4 | 0,4 | 0,6 | 0,6
5 – Chemikálie | 11,2 | 12,9 | 11,3 | 10,5 | 13,2 | 13,8 | 13,1 | 12,9
6 – Spotrebné výrobky | 22,9 | 26,4 | 28,1 | 26,1 | 32,7 | 34,3 | 33,9 | 33,3
7 – Stroje a zariadenia | 24,4 | 28,1 | 32,9 | 30,6 | 15,0 | 15,7 | 16,5 | 16,2
8 – Priemyselné výrobky | 8,5 | 9,8 | 10,3 | 9,5 | 7,1 | 7,4 | 8,3 | 8,2
9 – Ostatné | 0,1 | 0,1 | 0,1 | 0,1 | 0,0 | 0,0 | 0,0 | 0,0
SPOLU | 86,8 | 100,0 | 107,6 | 100,0 | 95,4 | 100,0 | 101,5 | 100,0

z toho: 
poľnohospodárske tovary (tr.: 0,1,4)

11,2

12,9

14,4

13,4

7,1

7,4

8,4

8,3

Zdroj údajov: ŠÚ SR

Česká republika

 Podľa údajov Českého štatistického úradu v roku 2001 predstavoval celkový dovoz ČR 1387,5 mld Kč, pričom oproti rovnakému obdobiu predchádzajúceho roka vzrástol  o  11,7 %.  Dovoz ČR zo SR vzrástol len o 0,1 %, čo v absolútnom vyjadrení predstavuje nárast o 36 mil. Kč. Vyšším tempom rástol dovoz ČR z tretích krajín,   a to  o 12,5 %, dovoz z EÚ (rast    o 11,3 %) a z  krajín CEFTA (rast o 17,9 %).  Najvyšší rast  dovozu  ČR zo SR zaznamenali  stroje a zariadenia (trieda 7 SITC), kde dovoz vzrástol o 1 mld Kč, z ktorých najväčší podiel 0,5 mld Kč tvorili zariadenia pre telekomunikácie, ďalej  nerastné palivá (trieda 3 SITC), ktorých dovoz vzrástol o 0,9 mld Kč, z čoho väčšinu objemu tvorila ropa a ropné výrobky, ďalej to boli  priemyselné výrobky (trieda 8 SITC), ktorých dovoz vzrástol o 0,4 mld Kč. Najväčší pokles dovozu  bol zaznamenaný  v triede  spotrebné výrobky (trieda 6 SITC), a to o 2,4 mld Kč, z čoho 2,0 mld Kč tvorilo železo a oceľ a 1 mld Kč  papier a lepenka. 

Celkový vývoz ČR v roku 2001  predstavoval 1 268,5 mld Kč a v porovnaní                  s rovnakým obdobím minulého roka vzrástol o 13,2 %. Vyššie  tempo rastu zaznamenal vývoz ČR do SR, kde rast dosiahol 18,5 %, čo v absolútnom vyjadrení predstavuje zvýšenie       o 15,9 mld Kč. V porovnaní s tým, nižším tempom vzrástol vývoz ČR do EÚ (o 13,7 %)          i vývoz do krajín CEFTA (o 10,2 %). Vo vzťahu k SR zaznamenala ČR rast vývozu vo všetkých triedach  s výnimkou triedy 9 (SITC) ostatné. Na raste vývozu sa podieľali najmä stroje a zariadenia (trieda 7 SITC) o 7,3 mld Kč, z čoho 4,1 mld Kč predstavuje vývoz cestných vozidiel a       0,9 mld Kč ostatné stroje a zariadenia, ďalej sú to spotrebné výrobky (trieda 6 SITC) so zvýšením vývozu o 3,3 mld Kč, z čoho tvorí 0,7 mld Kč železo a oceľ         a 0,7 mld Kč kovové výrobky ostatné. 

 Zahraničný obchod Českej republiky zaznamenal za rok  2001 celkovo pasívne saldo vo výške 119 mld Kč, čo v porovnaní s rovnakým obdobím minulého roka predstavuje zníženie pasíva  o 1,8 mld Kč. 

           V obchode so Slovenskou republikou dosiahla Česká republika aktívne saldo vo výške 27,4 mld Kč, čo v porovnaní s rokom 2000 znamená zlepšenie  o 15,9  mld Kč. Zlepšenie salda zaznamenali všetky triedy SITC, pričom prírastok najviac ovplyvnila trieda 7 SITC- stroje a prepravné zariadenia (rast o 6,2 mld Kč, z toho cestné vozidlá o 3,7 mld Kč, ostatné stroje  a zariadenia 0,9 mld Kč, ostatné elek. zariadenia a prístroje 0,8 mld Kč) a  trieda 6 SITC – trhové výrobky (rast o 5,7 mld Kč, z toho papier a lepenka 1,3 mld Kč a železo a oceľ 2,6 mld Kč).

Nasledujúca tabuľka dokumentuje dovoz a vývoz  Českej republiky z/do Slovenskej republiky z hľadiska tovarovej štruktúry podľa klasifikácie SITC:

_Triedy | dovoz v mld Kč | vývoz v mld Kč

Rok
2000

podiel v %

Rok
2001

podiel v %

Rok
2000

podiel v %

Rok
2001

podiel v %

0 - Potraviny | 4,3 | 5,7 | 4,7 | 6,3 | 7,0 | 8,1 | 8,3 | 8,1
1 - Nápoje | 1,1 | 1,5 | 1,1 | 1,5 | 2,7 | 3,2 | 3,0 | 3,0
2 – Surové materiály | 2,6 | 3,5 | 2,7 | 3,6 | 2,0 | 2,4 | 2,2 | 2,1
3 – Nerastné palivá | 13,1 | 17,6 | 14,0 | 18,7 | 5,0 | 5,8 | 6,2 | 6,1
4 - Oleje a tuky | 0,3 | 0,5 | 0,4 | 0,6 | 0,5 | 0,6 | 0,8 | 0,8
5 - Chemikálie | 10,4 | 14,0 | 9,9 | 13,3 | 11,7 | 13,5 | 12,2 | 12,0
6 - Spotrebné výrobky | 26,9 | 36,1 | 24,5 | 32,9 | 22,0 | 25,6 | 25,3 | 24,9
7 - Stroje a zariadenia | 10,5 | 14,1 | 11,5 | 15,4 | 25,7 | 29,8 | 32,9 | 32,3
8 - Priemyselné výrobky | 5,2 | 7,0 | 5,7 | 7,6 | 9,4 | 10,9 | 11,1 | 10,8
9 – Ostatné | 0,1 | 0,1 | 0,1 | 0,1 | 0,1 | 0,1 | 0,0 | 0,0
SPOLU | 74,6 | 100,0 | 74,6 | 100,0 | 86,1 | 100,0 | 102,0 | 100,0

z toho:
poľnohospodárske tovary (tr.  0,1,4)

5,7

7,7

6,2

8,3

10,2

11,8

12,1

11,8

Zdroj údajov: ČSÚ

Výsledky vývoja obchodu s agropotravinárskymi výrobkami
Zvýšenú dynamiku v porovnaní s predchádzajúcim rokom zaznamenal vzájomný obchod medzi SR a ČR s agropotravinárskymi výrobkami.
	
V  roku  2001 vzrástol celkový dovoz  agropotravinárskych komodít (podľa SITC rev. 3, tried 0+1+4) Slovenskej republiky o 23,2 %, čo v absolútnom vyjadrení predstavuje rast        o 7,6 mld Sk. Vyšším tempom rástol dovoz SR z ČR, ktorý  zaznamenal zvýšenie o    28,2 %  (rast o 3,2 mld Sk). Dovoz SR  z ČR ovplyvnili najmä  trieda  0 – potraviny a živé zvieratá (rast o 1,9 mld Sk, z čoho 0,8 mld Sk tvoria obilniny a obilné výrobky a 0,4 mld Sk mäso        a mäsové výrobky),  trieda 4 – oleje, tuky a vosky (rast o 0,4 mld Sk, z čoho 0,4 mld Sk tvoria nevysychajúce rastlinné tuky ) a  trieda 1 – nápoje a tabak (rast o 0,8 mld Sk, z čoho tabak      a tabakové výrobky tvoria 0,5 mld Sk). 

         Celkový vývoz  agropotravinárskych komodít (podľa SITC rev. 3 tried, 0+1+4) Slovenskej  republiky sa v roku 2001 zvýšil o 19,6 %  (zvýšenie o  3,3 mld). Porovnateľným tempom rástol aj vývoz do ČR, ktorý vzrástol o 18,5 %  (rast o 1,3 mld Sk). Vývoz SR do ČR ovplyvnili najmä  trieda 0 – potraviny a živé zvieratá (rast o 1 mld Sk, z čoho 0,4 mld Sk tvoria mliečne výrobky a vajcia, 0,2 mld Sk mäso a mäsové výrobky a 0,2 mld Sk zelenina a ovocie).  
 
       V roku   2001 vzrástol celkový dovoz  agropotravinárskych komodít (podľa SITC rev. 3, tried 0+1+4) Českej republiky o 6,4 %, čo v absolútnom vyjadrení predstavuje rast o 3,9 mld Kč. Vyšším tempom rástol dovoz týchto komodít zo SR, ktorý sa zvýšil o 8,8 % (o  0,5 mld Kč).  Dovoz ČR zo SR ovplyvnili najmä  trieda 0 – potraviny a živé zvieratá (rast o 0,4 mld Kč, z čoho 0,2 mld Kč tvoria mäso a mäsové výrobky a 0,3 mld Kč mliečne výrobky a vajcia).  Najväčší pokles dovozu bol zaznamenaný (v triede 0) v komoditách cukor, výrobky z cukru a medu o 0,1mld Kč a o 34 mil. Kč živé zvieratá. 
        Celkový vývoz agropotravinárskych komodít  (podľa SITC rev. 3, tried 0+1+4) Českej republiky sa v porovnaní s minulým rokom zvýšil  o 4,6 % (o 2 mld  Kč). Výrazne vyššiu dynamiku zaznamenal rast vývozu do SR, ktorý sa zvýšil o 18,3 %, čo v absolútnom vyjadrení  znamená rast o 1,9 mld Kč. Vývoz ČR do SR ovplyvnili najmä  trieda 0 – potraviny a živé zvieratá (rast o 1,3 mld Kč, z čoho 0,5 mld Kč tvoria obilniny a obilné  výrobky, 0,3 mld Kč mäso a mäsové výrobky), trieda 4   - oleje, tuky a vosky (rast o 0,3 mld Kč, z čoho 0,2 mld Kč tvoria nevysychajúce rastlinné tuky) a trieda 1 – nápoje a tabak (rast    o 0,3 mld Kč, z čoho tabak a tabakové výrobky tvoria 0,1 mld Kč). 

        Vzájomný zahraničnoobchodný obrat obchodu s agropotravinárskymi komoditami (podľa SITC rev. 3, tried 0+1+4) sa vo vzťahu SR s ČR zvýšil o 24,5 % a ČR so SR o 14,9 %.   
	
        V sledovanom období  záporná bilancia SR vo vzťahu k ČR vzrástla z 4,2 mld Sk na    6,0 mld Sk, kým  v ČR sa aktívne saldo obchodnej bilancie so SR zvýšilo  z 4,5 mld Kč na 5,8   mld Kč.  

x  x  x

         Vývoju vzájomného obchodu sa venovala  Rada na svojom novembrovom  zasadnutí v roku 2001, na ktorom prerokovala Správu o súčasnom vývoji vzájomného obchodu medzi SR a ČR.  Značná pozornosť bola venovaná realizácii námetov, ktoré boli Radou prijaté na novembrovom zasadnutí v roku 1999. Rada zdôraznila potrebu pokračovať v ich plnení a v hľadaní ďalších možností prehlbovania spolupráce a  zlepšovania podmienok pre vzájomný obchod. Zvýšenú pozornosť bude potrebné venovať najmä  otázkam legislatívy v rámci prístupového procesu SR a ČR do Európskej únie, ako aj  spolupráci pri výrobe a umiestňovaní výrobkov vyrábaných v rámci kooperácie na trhoch tretích krajín. 
	
          Rada ďalej reagovala  na pripomienky predstaviteľov podnikateľskej sféry, ktorí poukázali na niektoré problémy vo vzájomnom obchode. Rada na svojom 19. zasadnutí          2. 11. 2001 prerokovala materiál Podmienky ovplyvňujúce výmenu tovaru medzi SR a ČR a predpoklady na efektívnejšie využitie výhod, ktoré poskytuje colná únia SR a ČR. Materiál prezentoval pripomienky bezprostredných účastníkov obchodu, ktoré obchodné komory, podnikateľské zväzy a asociácie oboch krajín vnímajú ako prekážky vzájomného obchodu. 
	
          Rada v tejto súvislosti uložila generálnemu riaditeľovi Stáleho sekretariátu  vypracovať  v spolupráci so štátnymi a neštátnymi orgánmi a  inštitúciami  podrobnejšiu analýzu existujúcich   problémov,  vrátane námetov na riešenie  a materiál  vypracovať  do 31. 3. 2002 a predložiť na rokovanie ministra hospodárstva Slovenskej republiky a ministra priemyslu a obchodu Českej republiky a následne na zasadnutie Rady v prvom polroku 2002. 

         Rada ďalej uložila  generálnemu riaditeľovi Stáleho sekretariátu  v spolupráci s ministerstvami zastúpenými v Rade i naďalej pokračovať v analýzach  vzájomného obchodu a informácie o jeho vývoji predkladať pravidelne  na jej rokovanie. 

         Rade je pravidelne predkladaná správa o činnosti Medzirezortnej konzultačnej skupiny (MKS) a špecializovaných pracovných skupín, vytvorených na základe Dohody o spolupráci medzi MH SR a MPO ČR.  Tretie zasadnutie MKS sa uskutočnilo 27. novembra 2001 v Bratislave, kde sa prerokovala koordinácia postupov v rámci prístupového procesu obidvoch krajín do EÚ, privatizácia - najmä v odvetviach elektroenergetiky a plynárenstva, oblasť legislatívy a spolupráca finančných inštitúcií  - Eximbanka SR, EGAP a ČEB, SARIO a CZECHINVEST.

1.5. Problematika vzájomného obchodu s poľnohospodárskymi  a potravinárskymi    
       výrobkami

           V oblasti vzájomného obchodu s poľnohospodárskymi a potravinárskymi výrobkami v rámci colnej únie obe zmluvné strany uplatňovali v roku 2001  ustanovenia Dohody medzi vládou SR a ČR o vzájomných vzťahoch a zásadách spolupráce v poľnohospodárstve, lesnom a vodnom hospodárstve v podmienkach colnej únie.

Na základe vyššie uvedenej medzivládnej dohody obe strany všetky zásadné problémy  konzultovali a ich riešenie koordinovali na úrovni Výboru pre koordináciu hospodárskej politiky v poľnohospodárstve (ďalej len „Výbor“). Agenda zahŕňala najmä problematiku citlivých položiek vo vzájomnom obchode, zjednocovanie colných sadzieb nových podpoložiek colného sadzobníka, odsúhlasenie colných kvót na dovoz niektorých výrobkov do SR  resp. ČR za znížené colné sadzby a riešenie ďalších aktuálnych otázok. 

Medzi najzávažnejšie problémy riešené na rokovaniach Výboru patrila problematika ochranných opatrení zavádzaných v SR resp. ČR v priebehu  roka 2001.

V zmysle nariadenia vlády ČR č. 19. z  3. 1. 2001 česká strana začala od  10. 1.2001 uplatňovať dočasné ochranné opatrenie, ktoré spočívalo v zavedení colných kvót na dovoz izoglukózy, glukózových sirupov, ostatných glukózových sirupov, vrátane invertného cukru a izoglukózových sirupov inde neuvedených. Toto opatrenie malo dočasný charakter na dobu 200 dní a uplatňovalo sa aj na dovozy zo Slovenskej republiky, okrem izoglukózy,  ktorá sa do 26. 7. 2001 mohla dovážať do ČR na základe neautomatickej licencie.     

                  Česká strana po skončení zisťovania začala dňom 26. 7. 2001 uplatňovať ochranné opatrenie, ktoré bolo schválené  nariadením vlády ČR č. 263 zo dňa  9. 7. 2001. Týmto  boli vyhlásené colné kvóty na izoglukózu  (do konca roka 2001 výška colnej kvóty predstavovala 3 000 ton),  glukózové sirupy, ostatné glukózové sirupy, vrátane invertného cukru a ostatných izoglukózových sirupov inde neuvedených, a to aj pri dovozoch zo SR. Česká strana na základe výsledkov zisťovania nezahrnula dextrózové sirupy do tohto nariadenia vlády, čím sa čiastočne vyhovelo námietkam slovenskej strany.  Tieto ochranné opatrenia sa budú uplatňovať do 31. 12. 2004.

Ďalej česká strana podľa zákona  č. 62/2000 Zb. prijala nariadenie vlády ČR  č. 266    zo dňa 2. 7. 2001, ktorým boli pre jednotlivé poľnohospodárske výrobky pre rok 2001, určené spúšťacie úrovne objemov dovozov po prekročení, ktorých je možné uplatňovať ochranné opatrenia vo forme dodatkového cla aj na dovozy zo SR. V zmysle týchto predpisov bola colná sadzba na dovoz dextrínov zvýšená o 26,6, iných modifikovaných škrobov zvýšená o 29,6 a colná sadzba pri dovoze mäsa a jedlých drobov z hydiny zvýšená o 14,3 s platnosťou pre tieto výrobky do konca roka 2001. Prijala tiež dočasné ochranné opatrenie na dovoz kakaového prášku obsahujúceho pridaný cukor alebo iné sladidlá do Českej republiky zvýšením sadzby dovozného cla o 113 s platnosťou od 26. 11. 2001 do 17. 6. 2002.

Ochranné opatrenia pripravované slovenskou stranou sa mali týkať zvýšených dovozov mäsových konzerv, slnečnicového a repkového oleja. Tieto boli prerokované           vo Výbore dňa 12. 11. 2001 a následne sa dňa 13. 12. 2001 uskutočnili v Prahe konzultácie k tejto problematike. Česká strana požiadala, aby slovenská strana ochranné opatrenia pri dovoze týchto výrobkov pôvodom z Českej republiky neprijímala. Slovenská strana informovala, že návrh na zavedenie uvedených ochranných opatrení  opätovne preskúma. 

Obe zmluvné strany počas roka 2001 vzájomne  konzultovali a koordinovali postup pri rokovaniach o ďalšej liberalizácii obchodu s poľnohospodárskymi a potravinárskymi výrobkami s tretími krajinami

Rokovania Slovenskej republiky s Európskymi spoločenstvami o liberalizácii obchodu so spracovanými poľnohospodárskymi výrobkami  sa v priebehu roka 2001 ukončili.  Dohodnuté koncesie boli schválené vládou SR uznesením č. 486 zo dňa 30. 5. 2001. Tieto sa neuplatňovali, nakoľko doteraz neboli odsúhlasené Asociačnou radou Slovenskej republiky a ES. Česká republika rokovania s ES v tejto oblasti do konca roka 2001 neukončila. 

Ďalšie rokovania Slovenskej republiky s ES o liberalizácii obchodu s rybami a výrobkami z rýb sa v priebehu roka 2001 ukončili a dohodnuté  koncesie boli schválené vládou SR uznesením č. 729 zo dňa  15. 8. 2001. Rokovania Českej republiky s ES v tejto oblasti sa tiež ukončili a dohodnuté koncesie boli schválené vládou ČR uznesením č. 1363    zo dňa 19. 12. 2001. Tieto sa v roku 2001 neuplatňovali ani v jednej zo zmluvných strán.   

V roku 2001 sa pripravovali a koordinovali návrhy preferenčných dohôd o obchode s vínom, ako aj návrhy dohôd o recipročnej ochrane názvov a kontrole označenia vín a liehovín oboch krajín s ES. V zmysle dohody vo Výbore sa dňa 4. 9. 2001 uskutočnilo v Českých Budějoviciach expertné rokovanie zmluvných strán za účasti zástupcov vinárskych zväzov oboch krajín, na ktorom boli dohodnuté zásady ďalšieho postupu rokovaní s ES v týchto oblastiach.

Koncom roku 2001 česká strana začala rokovanie o ďalšej liberalizácii obchodu medzi ČR a ES, nazývané „double profit“, cieľom ktorých je pripraviť sa na bezbariérový obchod po vstupe do ES. 

Zmluvné strany v priebehu roka 2001 ďalej pripravovali návrhy na liberalizáciu obchodu s poľnohospodárskymi a potravinárskymi výrobkami s tretími krajinami, ktoré boli posudzované a koordinované na úrovni Výboru.  V tomto období začali rokovania s Poľskom a Slovinskom. Pokračovali rokovania s Lotyšskom, Litvou a Estónskom, s ktorými slovenská strana uplatňuje dohodnutú úroveň liberalizácie obchodu od 1. 5. 2001.   

V uplynulom období sa uskutočnili aj rokovania expertov oboch zmluvných strán s Maďarskou republikou o ďalšej liberalizácii obchodu s  poľnohospodárskymi                        a  potravinárskymi výrobkami. Tieto boli úspešne ukončené a po prerokovaní v Spoločnom výbore CEFTA  bol na stretnutí premiérov krajín CEFTA dňa 16. 11. 2001 v Bukurešti  podpísaný Dodatkový protokol č. 10 k dohode CEFTA, v ktorom sú obsiahnuté výsledky týchto rokovaní.

2. Obchodná politika SR a ČR voči tretím krajinám
 
2. 1. Európska únia

V roku 2001 zaznamenali obe zmluvné strany colnej únie významný pokrok v reálnom naplnení strategického zámeru Slovenskej republiky a Českej republiky, ktorým je vstup do Európskej únie. Princíp diferenciácie kandidátskych krajín podľa ich reálnej pripravenosti, uplatňovaný Európskou úniou umožňuje Slovensku urýchliť postup v rokovaniach a vytvoriť tak predpoklady pre vstup s prvými najpripravenejšími krajinami.
 
           Česká strana podporuje toto úsilie Slovenskej republiky a obe zmluvné strany sa usilujú o skvalitnenie vytvorených väzieb v rámci harmonizácie postupov v procese negociácii s EÚ. Na základe výsledkov, dosiahnutých v priebehu švédskeho a belgického predsedníctva  obe strany deklarujú výhodnosť spoločného vstupu, ktorý nenaruší historicky, ekonomicky a spoločensky budované väzby. Zámerom Slovenskej republiky a Českej republiky je uzatvoriť rokovania o všetkých kapitolách do konca roku 2002. K 31. 12. 2001  mala Slovenská republika predbežne uzatvorených 22 a Česká republika 24 kapitol.

           Prístupovým procesom do EÚ sa zaoberala Rada na svojom zasadnutí dňa 11. mája 2001. Rada vzala na vedomie informáciu o súčasnom stave prístupového procesu SR a ČR do EÚ, predmetom ktorej je vyhodnotenie  spolupráce v hlavných oblastiach patriacich do pôsobnosti colnej únie. Ide predovšetkým o realizáciu námetov na vzájomnú spoluprácu v oblasti obchodnej politiky, colnej politiky a poľnohospodárstva, ako boli prijaté na zasadnutí Rady v júni v roku 1999. Materiál súčasne sumarizuje skúsenosti obidvoch partnerov z priebehu negociačného procesu v daných oblastiach a poskytuje priestor na aktualizáciu konkrétnych smerov spolupráce a ich ďalšie rozpracovanie. Z uvedených oblastí majú obe zmluvné strany predbežne uzatvorené rokovania o kapitolách colná únia a vonkajšie vzťahy a nepožadujú v rámci nich žiadne výnimky ani prechodné obdobie. V kapitole poľnohospodárstvo prezentovali obidve strany  viaceré negociačné požiadavky, vrátane prechodných období a uzatvorenie tejto kapitoly sa očakáva v závere negociačného procesu.

          Priebeh prístupového procesu, ako aj negociácii ukázal, že koordinácia spoločného postupu v niektorých oblastiach medzi SR a ČR priniesla pozitívne výsledky. Skúsenosti z doterajšej bilaterálnej spolupráce potvrdzujú, že pracovná skupina vytvorená v rámci colnej únie pre oblasť európskej integrácie je vhodným fórom nielen pre výmenu informácií o priebehu rokovaní oboch partnerov colnej únie s Európskou komisiou, ale predovšetkým pre určenie konkrétnych úloh spoločného záujmu, čo umožní pokračovať vo vzájomne prospešnej spolupráci oboch krajín.

        Rada odporučila ministrom - členom Rady - spolupracovať v ďalších oblastiach súvisiacich s prístupovým procesom do EÚ formou ad hoc pracovných skupín, resp. v rámci existujúcich špecializovaných pracovných skupín a o výsledku ich činnosti informovať Stály sekretariát.

        V súlade s tým, zmluvné strany na treťom zasadnutí Medzirezortnej konzultačnej skupiny, ktoré sa uskutočnilo 27. novembra 2001 prerokovali koordináciu postupov v rámci prístupového procesu do EÚ v kapitolách, patriacich do kompetencie MH SR a MPO ČR. Rokovania o týchto kapitolách obe republiky predbežne uzatvorili.

 2. 2.  Stredoeurópska dohoda o voľnom obchode (CEFTA)
	
Spoločnému výboru CEFTA v roku 2001 predsedal predstaviteľ Rumunska. Spolupráca zmluvných strán CEFTA sa uskutočňovala v súlade s plánom aktivít na rok 2001, ktorý na stretnutí dňa 7. marca 2001 v Bukurešti schválili štátni tajomníci, resp. námestníci ministrov zodpovední za zahraničný obchod. 

Počas roku 2001 sa činnosť zamerala najmä na riešenie najspornejších a najcitlivejších otázok spoločného záujmu, a  to obchodu s  poľnohospodárskymi a potravinárskymi výrobkami. Skúsenosti z predchádzajúceho obdobia ukázali, že medzi zmluvnými krajinami existovalo veľa rozdielnych stanovísk, ktoré sa týkali fungovania existujúceho systému poľnohospodárskych koncesií, príčin narušenia trhu, úloh exportných dotácií a mechanizmov domácej podpory, väzieb medzi všetkými uvedenými prvkami a ochrannými opatreniami prijatými jednotlivými zmluvnými stranami.

Na treťom zasadnutí  Podvýboru pre poľnohospodársky obchod Spoločného výboru, ktoré sa uskutočnilo 12. septembra 2001 v Bukurešti, vedúci delegácií zhodne konštatovali, že v posledných rokoch sa trend rastu vzájomného obchodu s agrokomoditami spomalil. Počas rokovania sa prejavila výrazná názorová rozdielnosť medzi delegáciami MR, ČR a SR na strane jednej a ostatnými štyrmi delegáciami na strane druhej. Podľa názoru prvých,  spomalenie rastu vzájomného obchodu do značnej miery spôsobilo zavádzanie ochranných opatrení niektorými krajinami CEFTA, pričom druhá strana uviedla ako dôvod súčasný systém poľnohospodárskych koncesií a rozdiely medzi stranami vo vzťahu k mechanizmom poľnohospodárskej a obchodnej politiky.

Slovenská strana  (podporovaná českou a maďarskou) k uvedeným mechanizmom, zahrňujúcim okrem iného aj úroveň domácich podpôr a exportných dotácií, prezentovala názor, že problémy v poľnohospodárskom obchode sa budú vyskytovať aj v budúcnosti, pretože v rámci krajín CEFTA nie je možné uplatňovať spoločnú poľnohospodársku politiku,  vzhľadom na individuálnu situáciu v každej krajine.

Úloha týkajúca sa ďalšej liberalizácie obchodu s poľnohospodárskymi výrobkami vyplynula zo zasadnutí orgánov CEFTA v roku 2000. Už v tom období boli predstavitelia zmluvných strán informovaní o začatí rokovaní k danej problematike medzi Slovenskou republikou a Českou republikou na jednej strane a Maďarskou republikou na druhej strane.

Posledné expertné rokovanie sa uskutočnilo v dňoch 23. - 25. júla 2001 v Bratislave. Zúčastnené strany sa dohodli na spoločných koncesných listinách, ako aj na texte nového Doplnkového protokolu k CEFTA. Neoddeliteľnou súčasťou tohto protokolu sú  prílohy C a D, ktoré nahradia komodity uvedené v Protokole 4 Doplnkového protokolu č.3 k CEFTA. Pri týchto rokovaniach obe zmluvné strany colnej únie postupovali koordinovane, výsledkom čoho je ďalšie vzájomné rozšírenie liberalizácie obchodu s poľnohospodárskymi výrobkami medzi Slovenskou republikou a Českou republikou na jednej strane a Maďarskou republikou na strane druhej.	

          Spoločný výbor CEFTA, ktorého zasadnutie sa uskutočnilo 11. októbra 2001 v Bukurešti, prijal rad záverov a opatrení. Súhlasil s podpísaním Doplnkového protokolu č.10 k CEFTA, týkajúceho sa liberalizácie obchodu s poľnohospodárskymi výrobkami medzi SR, ČR a MR. Súhlasil tiež so začatím dvojstranných rokovaní zameraných na úpravu existujúcich bilaterálnych protokolov, ktoré zahŕňajú koncesie poľnohospodárskeho obchodu. 

	Výbor vzal na vedomie skutočnosť, že diskusia expertov o možných spôsoboch riešenia sporov neviedla k spoločnému konsenzu. V tejto súvislosti vyzval zainteresované strany, aby vzájomné spory riešili cestou bilaterálnych konzultácií a súčasne odporučil využívať úlohu orgánov CEFTA. Ďalej vzal na vedomie aktualizovanú správu o ochranných opatreniach uplatňovaných jednotlivými krajinami CEFTA, ktorú predložila česká strana. Výbor na jej základe odporučil stranám, aby posilnili úlohu bilaterálnych konzultácií a predchádzali tak stupňovaniu obchodného napätia. Súhlasil tiež s podpisom Doplnkového protokolu č.11 k CEFTA, týkajúceho sa pravidiel  pôvodu tovaru a ich zmien na rok 2002 v nadväznosti na HS 2002.	

	Spoločný výbor vzal na vedomie správy o aktivitách v oblasti posudzovania zhody a vzájomného uznávania certifikátov a výsledkov skúšok pre priemyselné a poľnohospodárske výrobky, ktoré predložili slovenská a slovinská strana, ako aj správu o plnení záväzkov ustanovených v článku 24.2 CEFTA (vládne/verejné obstarávanie) a potvrdil, že vo všetkých krajinách sú splnené zákonné podmienky pre plnenie uvedených záväzkov. Odporučil pritom bulharskej strane, aby pokračovala v monitoringu situácie vzhľadom na súlad národných legislatív s týmto článkom a na efektívne uplatňovanie záväzkov vychádzajúc z ekonomickej praxe každej z krajín.

	Výbor  súhlasil  so začatím  rokovaní  o prístupe  Chorvátskej  republiky  do CEFTA     a potvrdil, že predsedajúcou krajinou v roku 2002 bude Slovenská republika.

	Na summite predsedov vlád zmluvných krajín CEFTA, ktorý sa uskutočnil                16. novembra 2001 v Bukurešti predsedovia vlád zdôraznili najmä úlohu bilaterálnych rokovaní v súvislosti s riešením existujúcich problémov v obchode s poľnohospodárskymi výrobkami. Súčasne poukázali na potrebu vynaložiť spoločné úsilie na dosiahnutie takých riešení, ktoré by nepoškodzovali záujmy žiadneho zmluvného štátu CEFTA. V tejto súvislosti predsedovia vlád Slovenskej republiky, Českej republiky a Maďarskej republiky zdôraznili, že ich krajiny sú pripravené rokovať o ďalšej liberalizácii poľnohospodárskeho obchodu na podobnom princípe, aký sa uplatnil na rokovaniach oboch zmluvných strán colnej únie s Maďarskou republikou. 

	Predsedovia vlád sa dohodli na užitočnosti výmeny informácií medzi stranami dohody CEFTA o stave ich prístupových rokovaní k EÚ a odporučili v tejto praxi naďalej pokračovať. Konštatovali, že krajiny CEFTA sú pripravené preveriť žiadosti o prístup k CEFTA u tých štátov, ktoré spĺňajú príslušné predvstupové podmienky. Dohodli sa tiež na zintenzívnení spolupráce počas nového kola multilaterálnych rokovaní v rámci WTO.   

2. 3.  Ostatné dohody o voľnom obchode

 V súlade s rozhodnutím Rady colnej únie č. 21 sa uskutočnili v roku 2001 rokovania Slovenskej republiky a Českej republiky s Chorvátskou republikou o dohode o voľnom obchode.
	
 Rokovania o príprave dohody o voľnom obchode začali v období, keď  Chorvátska republika splnila základné požiadavky na jej uzatvorenie, a to členstvo vo WTO a rokovanie s EÚ o dohode o stabilizácii a pridružení. Spoločne boli definované prístupy k textu dohody, liberalizácii v oblasti priemyslu a poľnohospodárstva, k colným otázkam a ďalším oblastiam záujmov zúčastnených strán.

V súlade so zmluvou ako aj odporúčaniami Rady rokovania prebiehali trojstranne, postup zmluvných strán colnej únie bol  koordinovaný. 

Dohodu o voľnom obchode medzi Slovenskou republikou a Chorvátskou republikou  prijala vláda Slovenskej republiky svojím uznesením č.1049/2001 a Dohodu o voľnom obchode medzi Českou republikou a Chorvátskou republikou prijala vláda Českej republiky uznesením č.1147/01. Dohody sú obsahovo zhodné a  predbežne sa vykonávajú od 1. 1. 2002.

Podľa týchto dohôd sa vzájomný obchod s priemyselnými výrobkami plne liberalizoval, bez výnimiek a prechodného obdobia k dátumu ich vstupu do platnosti.

Liberalizácia obchodu s agropotravinárskymi komoditami bola dohodnutá podľa modelu CEFTA, t.j. podľa listín A,B,C a D.

V listine A sú zaradené výrobky v plnom rozsahu ako v CEFTA a na tieto komodity sa nebude uplatňovať clo od dátumu vstupu dohôd do platnosti.

Listinu B, v ktorej sú zaradené podľa CEFTA komodity na ktoré sa uplatňujú preferenčné colné sadzby, chorvátska strana akceptovala s niektorými výnimkami na prechodné obdobie pri dovoze do Chorvátskej republiky.

Zároveň boli dohodnuté listiny C a D, ktoré obsahujú preferenčné colné sadzby v rámci kvót. Menšie rozdiely sú v listine C (dovoz z Chorvátska do SR, resp.ČR), kde boli dohodnuté nerovnaké colné sadzby na 5 komodít.

Na záverečnom rokovaní o dohode, ktoré sa uskutočnilo v septembri 2001 v Bratislave, bol zo strany Českej republiky záujem tieto rozdiely doriešiť. Vzhľadom na to, že chorvátska strana mala návrh dohody (vrátane príloh) už schválený vládou, bolo dohodnuté túto problematiku uzatvoriť na najbližšom zasadnutí Spoločného výboru. 

3.  Činnosť orgánov colnej únie

3. 1.  Rada colnej únie

Rada je najvyšším orgánom colnej únie, zriadeným zmluvnými stranami pre koordináciu obchodnej a colnej politiky v rámci colnej únie a voči tretím štátom. V roku 2001  zasadala dvakrát, a to 11. mája a  2. novembra a  prerokovala nasledujúce otázky.

Rada schválila návrh Výročnej správy o plnení zmluvy za rok 2000 s doplňujúcou pripomienkou členov Rady. V pripomienke odsúhlasili členovia Rady doplniť odporučenie na rok 2001 o iniciovanie rokovania zmluvných strán s cieľom zjednotenia zoznamov rozvojových štátov na účely poskytovania všeobecného systému preferencií podľa zoznamu rozvojových krajín, vydávaného Konferenciou OSN pre obchod a rozvoj (UNCTAD) a EÚ. Rada odporučila koordinátorom predložiť výročnú správu v doplnenom znení na rokovanie vlády SR a vlády ČR. 

Vláda SR prerokovala a schválila Výročnú správu za rok 2000 dňa 18. 7. 2001 a vláda ČR  túto správu prerokovala dňa 25. 7. 2001.

Rada prerokovala výsledky Výboru pre koordináciu hospodárskej politiky v poľnohospodárstve a vzala ich na vedomie. Problematika vzájomného obchodu s agropotravinárskymi výrobkami je podrobne uvedená v samostatnej časti výročnej správy.

Rada sa oboznámila s informáciou o súčasnom stave prístupového procesu Slovenskej republiky a Českej republiky do Európskej únie. Členovia Rady ocenili skutočnosť, že sa         v priebehu minulého roka podstatne rozšírila a prehĺbila spolupráca príslušných ústredných orgánov oboch zmluvných strán v danej oblasti. Priebeh prístupového procesu, ako aj negociácií ukázal, že koordinácia spoločného postupu v niektorých oblastiach medzi SR a ČR priniesla pozitívne výsledky. Rada vzala na vedomie informáciu o súčasnom stave prístupového procesu Slovenskej republiky a Českej republiky do Európskej únie a uložila generálnemu riaditeľovi Stáleho sekretariátu naďalej koordinovať činnosť pracovnej skupiny pre prístupový proces s cieľom pokračovať vo vzájomnej spolupráci v oblastiach spoločného záujmu.

Rada bola informovaná o návrhu colných sadzobníkov SR a ČR na rok 2002 a vzala ho na vedomie s pripomienkami, ktoré vyplynuli z rokovania Rady. Odporučila ministerke financií Slovenskej republiky a ministrovi financií Českej republiky predložiť vláde SR a vláde ČR návrhy colných sadzobníkov na rok 2002 na schválenie, vrátane colných kvót vzájomne odsúhlasených vo Výbore. 

Rada prerokovala správu o súčasnom vývoji vzájomného obchodu medzi SR a ČR, ktorej súčasťou bolo podrobné vyhodnotenie plnenia úloh vyplývajúcich z prílohy k bodu G/1 rozhodnutia Rady č. 19 zo dňa 8. novembra 1999. Rada ocenila zastavenie poklesu vzájomného obchodu a jeho oživenie v roku 2001. Rada vzala na vedomie správu o súčasnom vývoji vzájomného obchodu  a  odporučila ministrom – svojim členom naďalej pokračovať v realizovaní aktivít, ktoré prispejú k zlepšeniu vzájomného obchodu. Zároveň uložila generálnemu riaditeľovi Stáleho sekretariátu predkladať Rade podľa potreby,  najmenej raz ročne, správu o aktuálnom vývoji vzájomného obchodu medzi oboma republikami.

Rada bola informovaná o činnosti Medzirezortnej konzultačnej skupiny a špecializovaných pracovných skupín. Zmluvné strany podporili rozvoj vzájomnej spolupráce inštitúcií zameraných na podporu zahraničného obchodu a prílev zahraničných investícií. 

Predmetom rokovania Rady v roku 2001  bola tiež informácia o súčasnom stave v oblasti posudzovania zhody v SR a ČR v rámci prístupového procesu do EÚ. Rada ocenila    dobrú spoluprácu a vzájomnú ústretovosť ÚNMS SR a ÚNMZ ČR v tejto oblasti a odporučila predsedom oboch úradov naďalej  pokračovať  v spolupráci v oblasti posudzovania zhody v rámci colnej únie, ako aj v rámci prípravy rokovaní zmluvných strán s orgánmi Európskeho spoločenstva. Rada vzala  uvedenú informáciu na vedomie. 
 
Rada  bola taktiež informovaná o súčasnom stave vo vzájomnom uznávaní výsledkov skúšok akreditovaných laboratórií a štátnych zdravotníckych ústavov v oblasti agropotravinárskych výrobkov. Rada vzala informáciu na vedomie a odporučila  prerokovať návrh textu Dohody medzi vládou SR a vládou ČR o vzájomnom uznávaní výsledkov laboratórnych skúšok poľnohospodárskych a potravinárskych výrobkov v zmysle pripomienok z rokovania Rady a dohodnutý text predložiť na schválenie vláde SR a vláde ČR. 

Na Rade bola prerokovaná aj  informácia o súčasných podmienkach ovplyvňujúcich výmenu tovaru medzi SR a ČR a predpokladoch efektívnejšieho využitia výhod, ktoré poskytuje colná únia. Informácia bola na rokovanie Rady predložená na základe poznatkov, ktoré vyplynuli z rokovaní s predstaviteľmi podnikateľských subjektov  SR a ČR. Rada vzala túto informáciu na vedomie a uložila generálnemu riaditeľovi Stáleho sekretariátu spracovať materiál, v ktorom budú presne definované jednotlivé problémy ovplyvňujúce vzájomnú výmenu  tovaru, vrátane návrhov na ich riešenie.

Rada  sa oboznámila s návrhom na dojednávanie dohôd o voľnom obchode na rok 2002, identický pre Slovenskú republiku a Českú republiku a vzala ho na vedomie.

Rada  bola informovaná  o príprave Dohody medzi vládou SR a vládou ČR, ktorou sa menia niektoré ustanovenia Protokolu týkajúceho sa definície pojmu „pôvodné výrobky“ a metód administratívnej spolupráce. Predmetná dohoda bola podpísaná 14. 12. 2001 v Prahe.
	
Rada bola taktiež informovaná o začatí konania o ochranných opatreniach pri dovoze plechov zo SR do ČR. Dňa 28. 11. 2001 bolo toto konanie na základe oznámenia MPO ČR zrušené.

Rada vyslovila súhlas s  návrhom novej organizačnej štruktúry Stáleho sekretariátu. Rada vyslovila presvedčenie, že nová organizačná štruktúra, vrátane systemizácie                   a pracovných náplní a konkrétneho zamerania činnosti Stáleho sekretariátu, mu umožní plniť náročné  úlohy.  Zároveň konštatovala, že materiály predkladané Stálym sekretariátom sú spracované na vysokej kvalitatívnej úrovni.

Rada taktiež schválila čerpanie rozpočtu Stáleho sekretariátu za rok 2000 a konštatovala, že suma výdavkov Stáleho sekretariátu v roku 2000 nebola prekročená a čerpanie sa realizovalo v súlade s prijatými zásadami. Rada požiadala ministerku financií SR, aby voči Stálemu sekretariátu neuplatňovala viazanie rozpočtu výdavkov na rok 2001. 

Rada  prerokovala a schválila rozpočet Stáleho sekretariátu na rok 2002 v celkovom objeme 16 800 tis. Sk. Uložila generálnemu riaditeľovi Stáleho sekretariátu informovať Radu o definitívnych výsledkoch čerpania rozpočtu Stáleho sekretariátu za rok 2001 po ročnej účtovnej závierke, ako aj zabezpečiť čerpanie finančných prostriedkov v roku 2002 v súlade so schváleným rozpočtom.

Rada prerokovala  návrh Zmluvy medzi Slovenskou republikou a Českou republikou     o štatúte Rady colnej únie SR a ČR a štatúte Stáleho sekretariátu Rady colnej únie a návrhu Zmluvy medzi Slovenskou republikou a Českou republikou o úhrade výdavkov spojených s činnosťou colnej únie, vypracovaný expertnou pracovnou skupinou. Rada svojim rozhodnutím č. 21 zo 16. novembra 2000 súhlasila s návrhmi týchto  zmlúv a  odporučila ministrovi hospodárstva SR a ministrovi priemyslu a obchodu ČR predložiť návrhy zmlúv v súlade s vnútroštátnymi právnymi predpismi zmluvných strán  na schválenie.
Vláda Slovenskej republiky na svojom zasadnutí dňa 4. apríla 2001 odsúhlasila návrhy zmlúv s pripomienkami prijatými na rokovaní vlády a svojim uznesením č. 304 prijala opatrenia na pokračovanie a ukončenie potrebných legislatívnych úkonov. Vláda Českej republiky schválila  návrhy zmlúv vrátane pripomienok SR 18. apríla 2001 uznesením  č. 358.                                 Zmluvu medzi SR a ČR o štatúte Rady colnej únie SR a ČR a štatúte Stáleho sekretariátu Rady colnej únie a Zmluvu medzi SR a ČR o úhrade výdavkov spojených s činnosťou colnej únie podpísali minister hospodárstva SR Ľubomír Harach a podpredseda vlády a minister obchodu a priemyslu ČR Miroslav Grégr v Prahe dňa 28. mája 2001. Zmluvy sa začali odo dňa jej podpisu predbežne vykonávať. Národná rada Slovenskej republiky uznesením č. 1923 vyslovila súhlas s uvedenými zmluvami dňa 19. februára 2002. Taktiež Česká republika schválila tieto zmluvy v súlade so svojimi vnútroštátnymi právnymi predpismi. 

3. 2.   Stály sekretariát Rady colnej únie

3. 2. 1. Činnosť Stáleho sekretariátu

 Stály sekretariát ako výkonný orgán Rady zameriava svoju činnosť najmä na všeobecné otázky vzájomného obchodu a obchodu s tretími štátmi, na colné otázky, na problematiku tarifných a netarifných prekážok obchodu, na štatistické a ekonomické informácie.

 V roku 2001 zabezpečoval v oblasti colnej politiky v podmienkach colnej únie predovšetkým koordináciu prípravy colných sadzobníkov SR a ČR na rok 2002 a koordináciu spoločného prístupu zmluvných strán k harmonizácii všeobecného systému preferencií.

 Stály sekretariát sa v oblasti medzinárodných ekonomických vzťahov zúčastnil na všetkých rokovaniach zmluvných strán krajín CEFTA o riešení otázok spoločného záujmu. Koordinoval práce pri príprave Doplnkového protokolu č. 10 k CEFTA, týkajúceho sa ďalšej liberalizácie vzájomného obchodu s agropotravinárskymi výrobkami medzi zmluvnými stranami colnej únie a Maďarskej republiky. Podieľal sa tiež na príprave dohôd o voľnom obchode medzi Slovenskou republikou a Chorvátskou republikou a Českou republikou            a Chorvátskou  republikou.

V oblasti obchodu s agropotravinárskymi výrobkami koordinoval  Stály sekretariát rokovania Výboru pre koordináciu hospodárskej politiky v poľnohospodárstve, výsledky ktorého  predkladali ministri poľnohospodárstva  na zasadnutia Rady.

Stály sekretariát pripravoval podklady pre  správu na jesenné  zasadnutie Rady, ktorá obsahovala námety a pripomienky priamych účastníkov obchodu k podmienkam, za ktorých sa uskutočňuje vzájomná obchodná výmena medzi SR a ČR. Jednotlivé pripomienky, ktoré uplatnili podnikateľské subjekty prostredníctvom svojich profesných združení – komôr, zväzov a asociácií, boli podľa obsahu problémov rozdelené do štyroch okruhov – colné vybavovanie, posudzovanie zhody, daňové otázky a ostatné problémy. Rada v tejto súvislosti uložila Stálemu sekretariátu, v spolupráci s príslušnými orgánmi štátnej správy, Zväzom priemyslu a dopravy, Slovenskou obchodnou a priemyselnou komorou, Slovenskou poľnohospodárskou a potravinárskou komorou, Asociáciou zamestnávateľských zväzov a združení SR, Hospodárskou komorou ČR, Agrárnou komorou ČR, Potravinárskou komorou ČR, spracovať materiál, v ktorom budú definované jednotlivé problémy, vrátane návrhov na riešenie. Materiál uložila spracovať do 31. 3. 2002 a predložiť ho na rokovanie ministra hospodárstva Slovenskej republiky a ministra priemyslu a obchodu Českej republiky a následne na zasadnutie Rady v 1. polroku 2002.

Z poverenia Rady Stály sekretariát zorganizoval dňa 17. 12. 2001 pracovnú poradu zástupcov štátnych orgánov, hospodárskych komôr, profesných zväzov a ďalších podnikateľských subjektov. Na porade boli vytvorené pracovné skupiny zodpovedné za jednotlivé okruhy problémov a bol dohodnutý postup ďalšej činnosti pri spracovávaní záverečnej správy. Stály sekretariát sa zaviazal zorganizovať stretnutia jednotlivých pracovných skupín začiatkom roku 2002, koordinovať priebeh ich rokovaní a na základe výsledkov spracovať záverečnú správu pre Rady.

V oblasti prístupového procesu Slovenskej republiky a Českej republiky do Európskej únie Stály sekretariát koordinoval činnosť pracovnej skupiny pre európsku integráciu a zorganizoval  jej stretnutie.

Stály sekretariát sa zúčastňoval na rokovaniach Medzirezortnej konzultačnej skupiny a špecializovaných pracovných skupín  ustanovených na základe dohody o spolupráci medzi Ministerstvom hospodárstva SR a Ministerstvom priemyslu a obchodu ČR.

Sledoval oblasť posudzovania zhody v rámci colnej únie a v rámci prípravy rokovania oboch zmluvných strán s orgánmi Európskeho spoločenstva.

         Stály sekretariát  koordinoval spracovanie  štatistických údajov o  zahraničnom  obchode colnej únie SR a ČR, ako aj štatistických informácií o vzájomnom   obchode SR a ČR s tzv. citlivými položkami a predkladal ich príslušným organizáciám na využitie. 

 Sekretariát koordinoval činnosť a organizačne zabezpečoval zasadnutia expertnej skupiny SR a ČR pre colnú štatistiku a zúčastňoval sa na zasadnutiach medzirezortnej komisie pre posúdenie údajov o zahraničnom obchode SR.

          V roku 2001 vydal Stály sekretariát 20 vnútorných organizačno-riadiacich aktov, z toho osem formou smernice a dvanásť formou pokynu generálneho riaditeľa. Vydanie niektorých vnútorných aktov riadenia súviselo so schválením Zmluvy medzi Slovenskou republikou         a Českou republikou o štatúte  Rady colnej únie SR a ČR a  štatúte Stáleho sekretariátu Rady colnej únie a  Zmluvy medzi Slovenskou republikou a Českou republikou o úhrade výdavkov spojených s činnosťou colnej únie vo vláde SR a vo vláde ČR.

 Organizačný poriadok Stáleho sekretariátu bol vypracovaný  na základe rozhodnutia Rady č. 21  zo 16. novembra 2000 a nahradil organizačný poriadok z marca 1993. Obsahuje novú organizačnú štruktúru vrátane systemizácie zamestnancov a ich pracovných náplní. Návrh organizačného poriadku  bol prerokovaný s koordinátormi a predložený na rokovanie Rady, ktorá ho schválila na svojom zasadnutí v máji 2001.

3. 2. 2.  Čerpanie rozpočtu Stáleho sekretariátu 

Rozpočet Stáleho sekretariátu na rok 2001 bol Radou schválený dňa 16. 11. 2000 v objeme 15 050 tis. Sk.

Na tvorbe zdrojov rozpočtu sa podieľala Slovenská republika a Česká republika rovnakým podielom, t.j. sumou  7 525 tis. Sk.

Zdroje a ich použitie v roku 2001 (v tis. Sk):

Colná
únia

Česká
 republika

Slovenská   
 republika

Prijaté príspevky | 15 050,0 | 7 525,0 | 7 525,0
Iné príjmy (úroky, výnosy) | 62,0 | 31,0 | 31,0
Zdroje  spolu | 15  112,0 | 7 556,0 | 7 556,0
Výdavky spolu | 13 262,0 | 6 631,0 | 6 631,0
z toho: bežné výdavky | 13 063,0 | 6 531,5 | 6 531,5
kapitálové výdavky | 199,0 | 99,5 | 99,5

Disponibilný zostatok
                               k 1. 1. 2002

1 850,0

925,0

925,0

 Zostatok bežného účtu k 31. 12. 2001 bol 2 490 028,78 Sk. Po úhrade záväzkov  z roku 2001 v januári 2002 v celkovej sume 640 038,- Sk predstavuje disponibilný zostatok           k 1. 1. 2002 sumu 1 849 990,78 Sk.

 V rámci finančného vysporiadania so štátnym rozpočtom za rok 2001 bol disponibilný zostatok Slovenskej republiky v hodnote 924 995,39 Sk odvedený na účet Ministerstva financií SR. 

 Rovnaký zostatok českej strany bol podľa usmernenia Ministerstva financií ČR preúčtovaný do nasledujúceho účtovného obdobia na financovanie Stáleho sekretariátu Rady colnej únie začiatkom roku 2002.

Celkové čerpanie rozpočtových výdavkov za rok 2001 bolo vo výške 13 262 tis. Sk a dosiahlo 88,1 % zo  schváleného rozpočtu. 

Čerpanie výdavkov za rok 2001 (v tis. Sk):

_Ukazovateľ

_Rozpočet
      _r. _2001

_Čerpanie
    _r. _2001

_%
    _čerpania

Mzdy a platy | 7 100 | 6 164 | 86,8
Poistné | 2 420 | 1 893 | 78,2
Tovary a ďalšie služby | 5 330 | 5 006 | 93,9

z toho: cestovné    
            komunikačné výdavky  
            materiál a dodávky
            dopravné
            štandardná údržba
            nájomné za prenájom
            ostatné tovary a služby
 Bežné výdavky spolu

600  
             600
    450
    600
      40
 2 540
    500
         14 850

371   
  517
  387
  781
             53
        2 006
  891
       13 063

61,8
  86,2
  86,0
 130,2
 132,5
   79,0
 178,2
88,0

Kapitálové výdavky | 200 | 199 | 99,5
VÝDAVKY SPOLU | 15 050 | 13 262 | 88,1

	Bežné výdavky boli čerpané vo výške 13 063 tis. Sk, čo predstavuje čerpanie na 88,0 %. Relatívne nízke čerpanie v tejto kategórii bolo ovplyvnené predovšetkým nižšími výdavkami na mzdy a odvodmi poistného.

	V čerpaní mzdových prostriedkov bola dosiahnutá úspora 936 tis. Sk z dôvodu nenaplnenia plánovaného stavu pracovníkov. Plánovaný stav pracovníkov na rok 2001 bol 25 osôb, pričom priemerný prepočítaný stav pracovníkov dosiahol počet 21 osôb. Nadväzne na čerpanie  miezd bolo nižšie čerpanie odvodov do poisťovní a poistného v nezamestnanosti.

	K prekročeniu plánovaných výdavkov v kategórii – Tovary a ďalšie služby došlo v položkách dopravné, štandardná údržba a ostatné tovary a služby.

	Zvýšené výdavky na dopravné ovplyvnil vyšší počet opráv osobných automobilov a úhrada zákonného poistenia na rok 2002 koncom roku 2001.

	Prekročenie výdavkov na štandardnú údržbu spôsobili zvýšené opravy osobných počítačov a kopírovacích zariadení.

	K dynamickému nárastu výdavkov v položke – ostatné tovary a služby došlo z dôvodu úhrady nových nákladov, s ktorými sa v návrhu rozpočtu na rok 2001 nepočítalo. Ide o náhrady zvýšených životných nákladov pre zamestnancov z Českej republiky, ktoré boli vyplácané od júna 2001 po podpise nových zmlúv medzi SR a ČR o štatúte Rady colnej únie Slovenskej republiky a Českej republiky a štatúte Stáleho sekretariátu Rady colnej únie a o úhrade výdavkov spojených s činnosťou colnej únie.

Naproti tomu pridelené prostriedky na úhradu nájomného neboli vyčerpané v dôsledku  neočakávaného ukončenia pracovného pomeru jedného zamestnanca z Českej republiky koncom roku 2000.

	Finančné   prostriedky   kapitálových   výdavkov sa použili na financovanie nákupu 2 ks
osobných počítačov s tlačiarňami, samostatnej tlačiarne a faxu v celkovej hodnote 199 tis. Sk.

4.  Závery a odporúčania

4. 1. Vyhodnotenie záverov a odporúčaní na rok  2001   

         Závery a odporúčania, uvedené vo výročnej správe o plnení zmluvy, ktoré boli prijaté pre jednotlivé oblasti boli splnené, resp. sa priebežne plnia.

         V oblasti licenčnej politiky sa rozdiel v počte položiek, ktoré podliehajú licenčnému konaniu v SR a v ČR neznížil. Právne predpisy pre túto oblasť nie sú v oboch republikách zhodné, pretože  boli vypracované na základe rôznych zásad.  

         V roku 2001 pracovalo v rámci colnej únie viacero pracovných skupín, činnosť ktorých bola koordinovaná Stálym sekretariátom Rady. Väčšina z nich začala svoju činnosť už v predchádzajúcom období, ako napr. expertná skupina pre štatistiku zahraničného obchodu, pre prípravu colných sadzobníkov, ako aj pre oblasť európskej integrácie. Spolupráca pokračovala taktiež v rámci zmiešaných pracovných skupín vytvorených na základe medzirezortnej dohody medzi MH SR a MPO ČR, zameraných na oblasť energetického strojárstva, výroby a odbytu nákladných automobilov a autobusov, výroby a dodávok leteckej a ostatnej techniky, chemického priemyslu, energetiky, ako aj na ochranu spotrebiteľa. V súlade s plnením úlohy, týkajúcej sa oblasti zlepšenia podmienok, ovplyvňujúcich výmenu tovaru medzi oboma republikami pracovali taktiež viacero, ad hoc vytvorených  pracovných skupín.

4. 2. Závery a odporúčania  na rok 2002
    
4.2.1.	Colná politika

-	koordinovať práce expertnej  skupiny  na príprave colných  sadzobníkov   na rok 2003,

- predložiť návrhy colných sadzobníkov Slovenskej republiky a Českej   republiky  na rok   
  2003  na zasadnutie  Rady pred ich schválením vládou Slovenskej republiky  
  a vládou Českej republiky,

      - koordinovať   prijímanie legislatívy    v oblasti   colnej  politiky   vo    vzťahu k zmluve  
        o colnej únii a  legislatíve Európskeho spoločenstva v súlade s Protokolom o spolupráci      
        v oblasti legislatívy medzi Slovenskou republikou a Českou republikou.

      

                      4.2.2.  Licenčná politika

 - vzájomne si vymieňať informácie o pripravovaných opatreniach v oblasti licenčnej              
    politiky oboch republík. 

4.2.3.	Oblasť posudzovania zhody a uvádzanie výrobkov do obehu
       
       -  v   súlade   s prijatím novely  zákona  č. 152/1995 Z.z. o potravinách, uzatvoriť  novú   
          Dohodu    medzi   vládou  SR   a   vládou  ČR    o  vzájomnom   uznávaní  výsledkov    
          laboratórnych skúšok pri poľnohospodárskych a potravinárskych výrobkoch,

 - následne, po podpísaní protokolu PECA SR, uzatvoriť medzivládnu dohodu medzi SR  
   a ČR o voľnom pohybe tovaru, v rámci zhodných sektorov protokolu  PECA.

4.2.4	Zahraničný obchod

-	realizovať aktivity,  ktoré prispievajú k zlepšeniu vzájomného obchodu medzi SR a ČR, v zmysle záverov rokovania Rady,  vrátane monitorovania činnosti Medzirezortnej konzultačnej skupiny a špecializovaných pracovných  skupín,

-	predkladať Rade informáciu o aktuálnom vývoji vzájomného obchodu medzi SR a ČR podľa potreby, najmenej raz ročne,

-	sledovať realizáciu záverov a odporúčaní Rady  k správe Riešenie pripomienok k prekážkam obchodu medzi SR a ČR.

4.2.	5.  Poľnohospodárska politika

-  vo   Výbore   pre   koordináciu   hospodárskej   politiky    v  poľnohospodárstve   riešiť  
 problematiku obchodu v rámci colnej únie s poľnohospodárskymi  a   potravinárskymi      
 výrobkami, vrátane problematiky ochranných opatrení,

 -  pri rokovaniach Slovenskej republiky a Českej republiky o ďalšej liberalizácii  obchodu
 s poľnohospodárskymi   a potravinárskymi výrobkami  s tretími  krajinami   postupovať   
 koordinovane.

4.2.6.  Obchodná politika SR a ČR voči tretím krajinám

-	koordinovať postup SR a ČR pri dojednávaní obchodno-politických zmluvných dokumentov s ES,

-	v súvislosti  s blížiacim sa vstupom  SR  a ČR  do EÚ spolupracovať hlavne pri príprave
-	na rokovania o vstupe do plurilaterálnych dohôd WTO a medzinárodných surovinových dohôd,
-	harmonizácie záväzkov a výnimiek z doložky najvyšších výhod v službách     so záväzkami a výnimkami členských štátov Európskej únie,
-	kontroly súladu medzinárodných zmlúv s komunitárnou legislatívou a zabezpečenia ich renegociácie alebo vypovedania,
-	na pristúpenie k dohode o EHP,

-	v súlade s hlavnou prioritou zahraničnej politiky SR a ČR koordinovať spoluprácu       v oblasti prístupu oboch krajín do EÚ,

-	naďalej koordinovať činnosť  pracovnej skupiny  pre prístupový proces SR a ČR do  EÚ
 s cieľom jeho zefektívnenia,

-  predkladať   informáciu   o aktuálnom   stave   v prístupovom  procese  SR  a ČR do EÚ   
    na  rokovanie Rady  podľa potreby, najmenej raz ročne.

 4.2.7. Orgány colnej únie

-	zabezpečiť   čerpanie    rozpočtových   prostriedkov    Stáleho   sekretariátu     v súlade    
                      so schváleným rozpočtom na rok 2002 a rozhodnutím Rady č. 24/2001,

-	informovať Radu o čerpaní rozpočtu a výsledkoch hospodárenia Stáleho sekretariátu    po ročnej účtovnej závierke za rok 2001 na prvom zasadnutí Rady v roku 2002,

-	jesenné riadne zasadnutie Rady uskutočniť najneskôr do 10. novembra 2002 tak, aby   po prerokovaní v Rade bol vytvorený časový priestor na predloženie návrhov colných sadzobníkov na rok 2003 obom vládam na schválenie a ich následnú publikáciu v Zbierke zákonov.

4.2. 8. Štatistika

-	naďalej koordinovať spracovávanie štatistických údajov o zahraničnom obchode SR a ČR,

-	štvrťročne spracovávať a vyhodnocovať štatistické údaje o zahraničnom obchode SR a ČR.

     Plnenie uvedených záverov a odporučení na rok 2002 zabezpečia členovia Rady a generálny riaditeľ Stáleho sekretariátu.

                                                                                                                          Príloha  č. 1

Právne predpisy
                         vzťahujúce sa na činnosť colnej únie 
                      Slovenskej republiky a Českej republiky
                                        vydané v roku 2001

                                                                      

Právne predpisy
vzťahujúce sa na činnosť colnej únie Slovenskej republiky a Českej republiky
vydané v roku 2001

Slovenská republika

13. Nariadenie vlády Slovenskej republiky, ktorým sa mení a dopĺňa nariadenie vlády           č. 400/1999 Z.z., ktorým sa ustanovujú podrobnosti o technických požiadavkách na ostatné určené výrobky v znení zákona č. 142/2000 Z.z.

23. Nariadenie vlády  Slovenskej republiky, ktorým sa mení a dopĺňa nariadenie vlády Slovenskej republiky č. 480/2000 Z.z., ktorým sa vydáva colný sadzobník na rok 2001

27. Vyhláška Ministerstva pôdohospodárstva Slovenskej republiky, ktorou sa mení a dopĺňa vyhláška Ministerstva pôdohospodárstva Slovenskej republiky č. 36/1997 Z.z. o ohlasovaní výroby potravín, tabakových výrobkov a kozmetických prostriedkov 
a o podmienkach ich uvádzania do obehu v znení neskorších predpisov

34. Úplné znenie zákona č.383/1997 Z.z. Autorský zákon a zákon, ktorým sa mení a dopĺňa Colný zákon v znení neskorších predpisov

37. Oznámenie Ministerstva zahraničných vecí Slovenskej republiky o prijatí Rozhodnutia    č. 4/1999 Asociačnej rady medzi Európskou úniou a Slovenskou republikou, ktorým sa mení Protokol 4 týkajúci sa definície pojmu „pôvodné výrobky“ a metód administratívnej spolupráce podľa Európskej dohody medzi Európskou úniou a Slovenskou republikou

63. Oznámenie Ministerstva zahraničných vecí Slovenskej republiky o uzavretí Dohody medzi vládou Slovenskej republiky a vládou Českej republiky, ktorou sa menia niektoré ustanovenia Protokolu týkajúceho sa definície pojmu „pôvodné výrobky“ a metód administratívnej spolupráce uvedené v článku 1 Dohody medzi vládou Slovenskej republiky a vládou Českej republiky z 8. novembra 1999, ktorou sa mení ustanovenie článku 1 Dohody medzi vládou Slovenskej republiky a vládou Českej republiky zo 7. decembra 1998, ktorou sa mení ustanovenie článku 1 Dohody medzi vládou Slovenskej republiky a vládou Českej republiky z 21. decembra 1996, ktorou sa mení ustanovenie článku 1 Dohody medzi vládou Slovenskej republiky a vládou Českej republiky o pravidlách pôvodu tovaru a metódach administratívnej spolupráce z 22. februára 1993

77. Oznámenie Ministerstva zahraničných vecí Slovenskej republiky o uzavretí Dohody medzi vládou Slovenskej republiky a vládou Estónskej republiky o vzájomnej pomoci colných orgánov    

87. Oznámenie Ministerstva zahraničných vecí Slovenskej republiky o podpísaní Rozhodnutia č. 1/1999 a Rozhodnutia č. 2/1999 Spoločného výboru Dohody o voľnom obchode medzi Slovenskou republikou a Litovskou republikou o zmene Protokolu 4 k Dohode o voľnom obchode medzi Slovenskou republikou a Litovskou republikou

99. Oznámenie Ministerstva zahraničných vecí Slovenskej republiky o uzavretí Dohody medzi vládou Slovenskej republiky a vládou Fínskej republiky o vzájomnej pomoci v colných otázkach

116. Oznámenie Ministerstva zahraničných vecí Slovenskej republiky o uzavretí Protokolu    č. 2 k Európskemu rámcovému dohovoru o cezhraničnej spolupráci medzi územnými celkami alebo orgánmi týkajúceho sa interteritoriálnej  spolupráce

117. Nariadenie vlády Slovenskej republiky, ktorým sa ustanovujú podrobnosti                      o   technických  požiadavkách a postupoch posudzovania zhody zariadení a ochranných systémov určených na použitie v prostredí s nebezpečenstvom výbuchu

132. Oznámenie Ministerstva zahraničných vecí Slovenskej republiky o podpísaní Rozhodnutia    č. 1/2000    Spoločného  výboru Dohody o voľnom obchode medzi Slovenskou  
republikou a Lotyšskou republikou o zmene Protokolu 3 k Dohode o voľnom obchode medzi  Slovenskou republikou a Lotyšskou republikou
P r í l o h a

139. Oznámenie Ministerstva zahraničných vecí Slovenskej republiky o podpísaní Dohody medzi vládou Slovenskej republiky a vládou Tureckej republiky o vzájomnej pomoci v colných otázkach

141. Oznámenie Ministerstva zahraničných vecí Slovenskej republiky o uzavretí Dohovoru o Organizácii pre hospodársku spoluprácu a rozvoj
P r í l o h a

155. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 480/2000 Z.z., ktorým sa vydáva colný sadzobník na rok 2001 v znení nariadenia vlády Slovenskej republiky č. 23/2001 Z.z.

164. Oznámenie Ministerstva zahraničných vecí Slovenskej republiky o uzavretí Dohody medzi vládou Slovenskej  republiky  a vládou Českej republiky o cezhraničnej spolupráci

187. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 480/2000 Z.z., ktorým sa vydáva colný sadzobník na rok 2001 v znení neskorších predpisov

219.   N a r i a d e n i e   v l á d y  Slovenskej republiky, ktorým sa mení nariadenie vlády Slovenskej republiky č. 400/1999 Z.z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov

238.  Z á k o n   Colný zákon
 
240.  Z á k o n  o orgánoch štátnej správy v colníctve

 248.   N a r i a d e n i e   v l á d y  Slovenskej republiky, ktorým sa mení nariadenie vlády     
       Slovenskej  republiky  č. 480/2000 Z.z.,  ktorým  sa vydáva   colný sadzobník na rok 2001  
       v znení neskorších predpisov

       251.  V y h l á š k a Ministerstva   financií Slovenskej  republiky,   ktorou sa vykonávajú    
niektoré ustanovenia Colného zákona

271. Z á k o n o opatreniach proti porušovaniu práv duševného vlastníctva pri dovoze,         vývoze a spätnom vývoze tovaru

 313.  Z á k o n   o verejnej službe

321.  N a r i a d e n i e   v l á d y   Slovenskej republiky, ktorým  sa dopĺňa nariadenie vlády Slovenskej republiky č. 480/2000 Z.z., ktorým  sa vydáva colný sadzobník na rok    
 2001 v znení neskorších predpisov

401.  V y h l á š k a  Ministerstva hospodárstva Slovenskej republiky o podrobnostiach o postupe pri dovoze alebo vývoze vybraných nebezpečných chemických látok a vybraných nebezpečných chemických prípravkov, ktorých uvedenie na trh je obmedzené pre ich účinky na život a zdravie ľudí a na životné prostredie, a o podrobnostiach o postupe pri dovoze alebo vývoze vybraných nebezpečných chemických látok alebo vybraných nebezpečných chemických prípravkov, ktoré sú predmetom predbežného súhlasu po predchádzajúcom ohlásení
 
402.  Oznámenie  Ministerstva hospodárstva Slovenskej republiky o vydaní výnosu Zoznam vybraných nebezpečných chemických látok a vybraných nebezpečných chemických prípravkov, ktorých uvedenie na trh je obmedzené pre ich účinky na život a zdravie ľudí a na životné prostredie, a zoznam vybraných nebezpečných chemických látok alebo vybraných nebezpečných chemických prípravkov, ktoré sú predmetom predbežného súhlasu po predchádzajúcom ohlásení

403.  O z n á m e n i e  Ministerstva hospodárstva Slovenskej republiky o vydaní výnosu Zoznam chemických látok nepodliehajúcich oznámeniu

409.   O z n á m e n i e   Ministerstva zahraničných vecí Slovenskej republiky o prijatí Rozhodnutia č. 1/2000 Spoločného výboru Dohody o voľnom obchode medzi Slovenskou republikou a Tureckou republikou meniaceho Protokol 3 týkajúci sa definície pojmu „pôvodné výrobky“ a metód administratívnej spolupráce
Príloha

410.  O z n á m e n i e   Ministerstva zahraničných vecí Slovenskej republiky o prijatí Rozhodnutia č. 1/2001 Spoločného výboru Dohody o voľnom obchode medzi Slovenskou republikou a Tureckou republikou o zmene Protokolu 2 o dočasnej kompenzácii za živý hovädzí dobytok uvedený v prílohe B k Protokolu 2
Príloha

474.  N a r i a d e n i e   v l á d y  Slovenskej  republiky, ktorým sa mení nariadenie vlády Slovenskej republiky č. 400/1999 Z.z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov

475.  V y h l á š k a  Ministerstva hospodárstva Slovenskej republiky, ktorou sa mení a dopĺňa vyhláška Ministerstva hospodárstva Slovenskej republiky č. 222/1997 Z.z. o zákaze neobchodného vývozu a neobchodného dovozu vecí v znení neskorších predpisov

491.  Z á k o n  o organizovaní trhu s vybranými poľnohospodárskymi výrobkami

519.	V y h l á š k a  Ministerstva financií Slovenskej republiky, ktorou sa mení a dopĺňa vyhláška Ministerstva financií Slovenskej republiky č. 251/2001 Z.z., ktorou sa vykonávajú niektoré ustanovenia Colného zákona

576.	V y h l á š k a  Ministerstva hospodárstva Slovenskej republiky, ktorou sa mení vyhláška Ministerstva hospodárstva Slovenskej republiky č. 15/1998 Z.z. o podmienkach udeľovania úradného povolenia na dovoz a vývoz tovaru a služieb v znení neskorších predpisov

586.  Z á k o n   o štátnom rozpočte na rok 2002

598.    N a r i a d e n i e vlády Slovenskej republiky, ktorým sa vydáva colný sadzobník

Česká republika

19.   N a ř í z e n í   v l á d y,   kterým   se stanoví    prozatímní   ochranné   opatření na dovoz některých výrobků do České  republiky

81. N a ř í z e n í  v l á d y, kterým se stanoví podmínky a zásady k podpoře vývozu jatečných  býků a z nich vyrobeného hovězího masa

90.   N a ř í z e n í   v l á d y, kterým se mění nařízení vlády č. 81/2001 Sb., kterým se stanoví podmínky a zásady k podpoře vývozu jatečných býků a z nich vyrobeného hovězího masa

114.  N a ř í z e n í   v l á d y  o stanovení produkčních kvót cukru na kvótové roky 2001/2002 až 2004/2005

133.  N a ř í z e n í   v l á d y,  kterým se mění nařízení vlády č. 297/1999 Sb., kterým se stanoví sazby cla pro dovoz silničních návěsových tahačů pocházejících z Evropské unie

142.	Z á k o n,  kterým se mění zákon č. 199/1994 Sb., o zadávání veřejných zakázek, ve znění pozdějších předpisů

159.  N a ř í z e n í   v l á d y, kterým se stanoví sazby cla a celní kvóty pro dovoz vína v nádobách o obsahu převyšujícím 2 litry

17.  O p a t ř e n í  Ministerstva financi, kterým se oznamují změny obsahu a náležitostí celního prohlášení (částka 63)

174.  N a ř í z e n í   v l á d y, kterým se stanoví podmínky a zásady opatření k opodpoře vývozu sladu 

175.  N a ř í z e n í   v l á d y, kterým se stanoví podmínky a zásady pro poskytování finanční podpory pro zpracování brambor a pšenice na škrob a kterým se stanoví podmínky a zásady pro poskytování subvence při vývozu výrobků z bramborového škrobu

185.  Z á k o n   o odpadech a o změně některých dalších zákonů

197.   V y h l á š k a Ministerstva financí o způsobu vnějšího označení a odznacích celní správy, vzorech služebních stejnokrojů a zvláštním barevném provedení a označení služebních vozidel celní správy

23.      O p a t ř e n í  Ministerstva financí, kterým se oznamují sídla poboček celních úřadů a okruh činností, jejichž výkonem byly pověřeny

216.   V y h l á š k a  Ministerstva životního prostředí, kterou se mění vyhláška Ministerstva životního prostředí č. 82/1997 Sb., kterou se provádějí některá ustanovení zákona č. 16/1997 Sb., o podmínkách dovozu a vývozu ohrožených druhů volně žijících živočichů  a planě rostoucích rostlin a dalších opatřeních k ochraně těchto druhů a o změně a doplnění zákona    č. 114/1992 Sb., o ochraně přírody a krajiny, ve znění vyhlášky  č. 264/1998 Sb.

217.   N a ř í z e n í   v l á d y,  kterým se stanoví preferenční sazby cla pro dovoz některých zemědělských a potravinářských výrobků pocházejících z Evropské unie

24.    O p a t ř e n í   Ministerstva financí, kterým se oznamují změny obsahu a náležitostí celního prohlášení

237.    N a ř í z e n í   v l á d y, kterým se stanoví podmínky a zásady pro provádění intervenčních nákupů, skladování a prodejů obilovin na domácí trh a na vývoz a pro provádění dalších opatření k organizaci trhu s obilovinami a kterým se stanoví podmínky a zásady vyhlašování intervenční ceny (podmínky a zásady provádění intervenčních nákupů, skladování a prodeje obilovin)

244.  V y h l á š k a Ministerstva průmyslu a obchodu, kterou se mění vyhláška Ministerstva průmyslu a obchodu č. 43/1997 Sb., kterou se provádí zákon č. 21/1997 Sb., o kontrole vývozu a dovozu zboží a technologií podléhajících mezinárodním kontrolním režimům,         ve znění vyhlášky č. 136/1999 Sb.

263.  N a ř í z e n í   v l á d y, kterým se stanoví ochranné opatření na dovoz některých výrobků do České republiky

264.  N a ř í z e n í   v l á d y, kterým se mění nařízení vlády č. 185/2000 Sb., kterým se stanoví výrobky, jež mohou být dováženy do České republiky nebo vyváženy z České republiky jen na základě licence podle zákona č. 62/2000 Sb., o některých opatřeních při vývozu nebo dovozu výrobků a o licenčním řízení a o změně některých zákonů, ve znění nařízení vlády č. 446/2000 Sb. a nařízení vlády č. 495/2000 Sb.

   29.  O p a t ř e n í   Ministerstva financí, kterým se oznamují změny obsahu a náležitostí celního prohlášení

266.  N a ř í z e n í   v l á d y, kterým se stanoví spoušt)ecí úrovně objemu dovozů pro jednotlivé zemědělské výrobky a skupiny zemědělských výrobků pro kalendářní rok 2001

288.  N a ř í z e n í   v l á d y, kterým se mění nařízení vlády č. 81/2001 Sb., kterým se stanoví podmínky a zásady k podpoře vývozu jatečných býků a z nich vyrobeného hovězího masa, ve znění nařízení vlády č. 90/2001 Sb.

298.  V y h l á š k a Ministerstva průmyslu a obchodu, kterou sa mění vyhláška Ministerstva průmyslu a obchodu č. 43/1997 Sb., kterou sa provádí zákon č. 21/1997 Sb., o kontrole vývozu a dovozu zboží a technologií podléhajících mezinárodním kontrolním režimům,         ve znění pozdějších předpisů

35.   O p a t ř e n í  Ministerstva financí, kterým se mění opatření Ministerstva financí          č. 23/2001 Sb., kterým se oznamují sídla poboček celních úřadů a okruh činností, jejichž výkonem byly pověřeny

36.   O p a t ř e n í  Ministerstva financí, kterým se oznamují změny obsahu a náležitostí celního prohlášení

355.  V y h l á š k a Ministerstva financí, kterou se mění vyhláška Ministerstva financí           č. 278/1998 Sb., k provedení Zákona č. 58/1995 Sb., o pojišťování a financování vývozu se státní podporou a o doplnění zákona č. 166/1993 Sb., o Nejvyšším kontrolním úřadu, ve znění pozdějších předpisů, ve znění zákona č. 60/1998 Sb., ve znění vyhlášky Ministerstva financí č. 88/2000 Sb.

381. V y h l á š k a  Ministerstva životního prostředí, kterou se stanoví Katalog odpadů, Seznam nebezpečných odpadů a seznamy odpadů a států pro účely vývozu, dovozu a tranzitu odpadů a postup při udělování souhlasu k vývozu, dovozu a tranzitu odpadů (Katalog odpadů)

397.  N a ř í z e n í   v l á d y, kterým se mění nařízení vlády č. 185/2000 Sb., kterým se stanoví výrobky, jež mohou být dováženy do České republiky nebo vyváženy z České republiky jen na základě licence podle zákona č. 62/2000 Sb., o některých opatřeních při vývozu nebo dovozu výrobků  a o licenčním řízení a o změně některých zákonů, ve znění pozdějších předpisů

404.  N a ř í z e n í   v l á d y, kterým se mění nařízení vlády č. 185/2000 Sb., kterým se stanoví výrobky, jež mohou být dovážený do České republiky nebo vyváženy z České republiky jen na základě licence podle zákona č. 62/2000 Sb., o některých opatřeních při vývozu nebo dovozu výrobků a o licenčím řízení a o změně některých zákonů, ve znění pozdějších předpisů

405.  N a ř í z e n í   v l á d y, kterým se stanoví dodatečné clo na dovoz zemědělských výrobků (dextrinů a jiných modifikovaných škrobů) pro kalendářní rok 2001

420.  N a ř í z e n í   v l á d y,  kterým se stanoví dodatečné clo na dovoz masa a jedlých drobů z drůbeže druhu Gallus domesticus pro kaledářní rok 2001

421.  N a ř í z e n í   v l á d y,  kterým se stanoví prozatímní ochranné opatření na dovoz kakaového prášku obsahujícího přidaný cukr nebo jiná sladidlá do České republiky 

51. O p a t r ě n í  Ministerstva financí, kterým se oznamují změny obsahu a náležitostí celního prohlášení

477.  Z á k o n   o obalech a o změne některých zákonů

480.  N a ř í z e n í   v l á d y,  kterým  se vydává celní sazebník a kterým se stanoví sazby dovozního cla pro zboží pocházející z rozvojových a nejméně rozvinutých zemí a podmínky pro jejich upaltnění (celní sazebník)  

481.  N a ř í z e n í   v l á d y, kterým se mění nařízení vlády č. 185/2000 Sb., kterým se stanoví výrobky, jež mohou být dováženy do České republiky nebo vyváženy z České republiky jen na základě licence podle zákona č. 62/2000 Sb., o některých opatřeních při vývozu nebo dovozu výrobků a o licenčním řízení a o změně některých zákonů, ve znění pozdějších předpisů

490.  Z á k o n  o státním rozpočtu České republiky na rok 2002

                                                                                                                         Príloha  č. 2

Zahraničný obchod
Slovenskej republiky a Českej republiky
v rokoch  2000 - 2001

R o z h o d n u t i e
Rady colnej únie Slovenskej republiky a Českej republiky
č. 25 zo dňa 17. mája 2002

	

Rada colnej únie  Slovenskej republiky a Českej republiky 

A/   b e r i e   n a    v e d o m i e

1.	Prevzatie predsedníctva Rady colnej únie na 20. funkčné obdobie podpredsedom vlády a ministrom priemyslu a obchodu Českej republiky;

       2.   Kontrolu plnenia úloh zo zasadnutí Rady colnej únie;

3.   Výsledky      rokovania     Výboru     pre   koordináciu    hospodárskej    politiky        
       v   poľnohospodárstve;

  4.   Správu    o   súčasnom   stave    prístupového   procesu    Slovenskej   republiky  
        a Českej republiky do Európskej únie;  

5.	Správu   o činnosti    Medzirezortnej  konzultačnej skupiny a špecializovaných 
        pracovných skupín;

6.	  Ústnu informáciu o súčasnom stave v oblasti posudzovania zhody a uvádzania    
      výrobkov   do obehu   v SR  a  ČR   a  v rámci  prístupového  procesu  do   EÚ   
      v členení na priemysel a poľnohospodárstvo;

 7.  Ústnu informáciu o vývoji vzájomného obchodu medzi SR a ČR za 1. štvrťrok
  2002;

B/    k o n š t a t u j e,

       že  suma   výdavkov   Stáleho  sekretariátu  Rady   colnej   únie  v roku 2001 nebola  
       prekročená a čerpanie sa realizovalo v súlade s prijatými zásadami;

C/    s c h v a ľ u j e

 1.  Výročnú   správu   o plnení   Zmluvy   medzi  Slovenskou  republikou a Českou  
       republikou o vytvorení colnej únie za rok 2001 v predloženom znení;

2.	Správu „Riešenie pripomienok k prekážkam obchodu medzi SR a ČR“;

3.	Správu o čerpaní rozpočtu a výsledkoch hospodárenia Stáleho sekretariátu za rok 2001, vrátane súvahy a výkazu ziskov a strát k 31. 12. 2001, spolu s vysporiadaním disponibilných zdrojov k 1. 1. 2002 a odhad čerpania rozpočtu k 30. júnu 2002;

D/   o d p o r ú č a

1.	  koordinátorom  oboch   Zmluvných  strán –  ministrovi   hospodárstva SR a ministrovi priemyslu a obchodu ČR

 a)   predložiť  Výročnú správu o plnení Zmluvy  medzi  Slovenskou  republikou   
                   a Českou  republikou  o vytvorení colnej únie za rok 2001 vláde Slovenskej  
                   republiky a vláde Českej republiky;

 b)   hľadať cesty  obnovenia  dynamiky  vzájomného  obchodu  prostredníctvom  
Medzirezortnej konzultačnej skupiny a jej špecializovaných pracovných skupín a hľadať konsenzus v stanoviskách zmluvných strán k ochranným opatreniam EÚ v oblasti ocele a oceliarskych výrobkov;

2.	ministrovi pôdohospodárstva SR a ministrovi poľnohospodárstva ČR     

 na   dvojstrannom     stretnutí   opätovne     prerokovať    otázky     ochranných     
              a veterinárnych opatrení, ktoré sa nepodarilo uzavrieť na zasadnutí Rady colnej  
              únie 
                                                                          T:  do 30 dní od zasadnutia Rady

3.	ministrovi zahraničných vecí SR a ministrovi zahraničných vecí ČR 

      v    spolupráci    s  gestormi,    t.j.   s  Ministerstvom    pôdohospodárstva     SR     
      a Ministerstvom poľnohospodárstva  ČR prerokovať sporné otázky týkajúce sa  
      vykonávania Dohody o vzájomnom uznávaní výsledkov laboratórnych skúšok  
      u poľnohospodárskych a potravinárskych výrobkov;

                                                                                 T:  do 31. 7. 2002
 
4.	ministrom – členom Rady colnej únie v rámci svojich rezortov v spolupráci 
s ostatnými rezortmi

využiť poznatky z dialógu so zástupcami podnikateľských subjektov pri príprave legislatívnych noriem, rokovaní a stanovísk, ovplyvňujúcich vzájomný obchod medzi krajinami colnej únie;

5.	štatutárnym   orgánom  neštátnych  inštitúcií združujúcich   podnikateľské
      subjekty
               
             oboznámiť svojich členov s výsledkami rokovania;

 E/   u k l a d á

      generálnemu riaditeľovi Stáleho sekretariátu Rady colnej únie

1.	naďalej   koordinovať   činnosť   pracovnej   skupiny  pre  prístupový    proces  
Slovenskej republiky a Českej republiky do Európskej únie s cieľom pokračovať vo vzájomnej spolupráci v oblastiach spoločného záujmu;

2.	  v spolupráci   s ministerstvami   zastúpenými   v Rade  colnej únie vypracovať     
     záverečnú   správu   o spolupráci  SR a ČR v oblasti prístupového procesu  do    
     EÚ a predložiť ju na zasadnutie Rady colnej únie v roku 2003.

   	        Súčasťou     rozhodnutia   Rady    colnej  únie     Slovenskej  republiky  a   Českej
               republiky   č. 25    je  záznam  č. 25  zo zasadnutia Rady colnej únie Českej   republiky                
               a Slovenskej republiky, ktoré sa uskutočnilo v Prahe dňa 17. mája 2002.

 

                                                                                                 Miroslav Grégr, v. r.
                                                                                                          predseda
                                                                                                   Rady colnej únie

Z á z n a m   č.  25
zo zasadnutia Rady colnej únie Slovenskej republiky a Českej republiky, ktoré sa uskutočnilo v Prahe dňa 17. mája 2002.

Na zasadnutí sa zúčastnili:

Za Slovenskú republiku:

•	Členovia Rady colnej únie:

Ľubomír  Harach      -  minister hospodárstva
František  Hajnovič  -  minister financií
Ivan  Rosival            -  štátny tajomník Ministerstva pôdohospodárstva SR, v zastúpení                                                                                                                                                   
                                     ministra
Jaroslav Chlebo        -  štátny tajomník Ministerstva zahraničných vecí SR, v zastúpení        
                                     ministra

•	Prizvaní:

Za Veľvyslanectvo SR v ČR:   Ladislav  Ballek
                                                    Anna Joštiaková
                                                    Ľubica Nejezchlebová

Za  MH SR:       Peter  Brňo
                            Štefan Burda
                            Dagmar Hlavatá
                            Stanislav Kubinec
                            Eduard  Polák
                            Vladimír  Fatika

Za  MP  SR:       Jaromír  Košin
                            Zuzana  Nouzovská

Za  MF SR:       Dagmar  Moravčíková

Za  CR SR:       Milan  Jasenovec

Za ÚNMS SR:  Miloslav  Varga

Za  SOPK:        Juraj  Knopp

Za  AZZZ:        Adrián  Ďurček
Za Českú republiku:

•	Členovia Rady colnej únie:

Miroslav  Grégr                        -  minister priemyslu a obchodu
Jiří Rusnok                                -  minister financií
Rudolf  Jánský                          -  námestník ministra poľnohospodárstva, v zastúpení ministra 
Rudolf Jindrák                          -  námestník ministra zahraničných vecí, v zastúpení ministra
                                                       
•	Prizvaní:

Za veľvyslanectvo ČR v SR:      Rudolf Slánský
                                                      Jan Peroutka

Za  MPO ČR:   Jiří Maceška                            
                           Anna Stárková
                           Olga  Vodičková
                           Ladislava Votavová
                           Pavel Kabát
                           Eva Glendová

Za MZe ČR:      František Mach
                            Jan  Pellar
                            Pavel Kovář
                            Iva Pecháčková

Za  MF ČR:       Yvona Legierska
                            Zdeněk  Richtr
                            Martin  Hanuš

Za MZV ČR:     Jan  Finfrle
                            Ivan Chválny

Za  ÚNMZ ČR : Alexander  Šafařík – Pštrosz

Za HK ČR:          Josef  Cílek
                             Antonín Kerner

Za SPaD  ČR:    Oldřich  Körner
                      
Za  Stály sekretariát Rady  colnej únie:

Jaromír  Císař  -  generálny riaditeľ

Prizvaní:  Jozef  Rajtar 
                  Valéria  Rybárová
                  Ľubica Janovská
                  Gabriela  Matusová
                  Bohuslav  Srna
                  Emil Kašička
Program a priebeh rokovania:   

1.	Otvorenie 

         Rokovanie Rady colnej únie (ďalej len „Rada“) otvoril jej predseda a minister hospodárstva Slovenskej republiky Ľubomír Harach, ktorý privítal prítomných a zaželal im na jubilejnom 20. zasadnutí Rady úspešné rokovanie. Predstavil nového člena Rady na poste ministra financií SR – Františka Hajnoviča.
 
          Predložený návrh programu 20. riadneho zasadnutia Rady schválili jej členovia bez pripomienok. Program rokovania je uvedený v prílohe tohto záznamu.

2.  Prevzatie predsedníctva Rady colnej únie

 Na základe článku 30 Zmluvy medzi Slovenskou republikou a Českou republikou o vytvorení colnej únie a v zmysle  článku 2, bod 2 Štatútu  Rady colnej únie prevzal predsedníctvo Rady na dvadsiate funkčné obdobie a predsedal ďalšiemu rokovaniu podpredseda vlády a minister priemyslu a obchodu Českej republiky  Miroslav  Grégr. 

3.  Kontrola plnenia úloh zo zasadnutí Rady colnej únie 

          Materiál predložil generálny riaditeľ Stáleho sekretariátu Rady colnej únie (ďalej len „Stály sekretariát“).

          Úlohy, prijaté Radou na jej zasadnutí 2. novembra 2001, sú splnené alebo sa priebežne plnia. Priebežne sa plní dlhodobá úloha týkajúca sa realizovania aktivít, ktoré prispejú k zlepšeniu vzájomného obchodu, v zmysle námetov uvedených v prílohe k bodu G/1 rozhodnutia Rady z novembra 1999.

	Správa o aktuálnom vývoji vzájomného obchodu medzi ČR a SR bude predložená na jesenné zasadnutie Rady v roku 2002.

	Priebežne sa plní čerpanie finančných prostriedkov v roku 2002 v súlade so schváleným rozpočtom.

            Rada vzala predloženú kontrolu plnenia úloh na vedomie.

4.	Návrh   Výročnej  správy  o plnení Zmluvy medzi Slovenskou republikou a Českou  
republikou o vytvorení colnej únie za rok 2001   

	Materiál predložil generálny riaditeľ Stáleho sekretariátu.

	Predmetom správy sú činnosti, realizované v rámci colnej únie v danom období. Ide o colnú a licenčnú politiku, oblasť posudzovania zhody a uvádzania výrobkov do obehu, ako aj vzájomné obchodné vzťahy medzi oboma republikami. Pozornosť je ďalej venovaná obchodnej politike Slovenskej republiky a Českej republiky voči tretím krajinám a činnosti Rady a jej výkonného orgánu Stáleho sekretariátu. Materiál vyúsťuje do záverov a odporúčaní na rok 2002.
                
          Rada ocenila kvalitné spracovanie správy, najmä jej vypovedaciu schopnosť a prehľadnosť materiálu.
   
           Rada schválila návrh Výročnej správy o plnení Zmluvy medzi Slovenskou republikou a Českou republikou o vytvorení colnej únie za rok 2001. Odporučila koordinátorom zmluvných strán – ministrovi hospodárstva SR a ministrovi priemyslu a obchodu ČR predložiť výročnú správu na rokovanie vlády SR a vlády ČR.

5.    Výsledky      rokovania      Výboru      pre   koordináciu     hospodárskej       politiky
      v poľnohospodárstve

	Materiál uviedol za oboch predkladateľov štátny tajomník ministerstva pôdohospodárstva Slovenskej republiky.

	Rada bola informovaná o otvorení colných kvót v roku 2002 na dovoz vína do Českej republiky (HS 2204 29) v objeme 490 000 hl s colnou sadzbou 25% v členení 400 000 hl červeného a 90 000 hl bieleho vína a do Slovenskej republiky v objeme 250 000 hl s colnou sadzbou 25%, v členení  150 000 hl červeného  a 100 000 hl bieleho vína. 

     Slovenská strana súhlasila so zvýšením kvóty minimálneho a bežného prístupu na trh Českej republiky v komodite živé ovce (HS 0104) a mäso z oviec (HS ex 0204) z pôvodných 370,2 ton na 500 ton  s účinnosťou od 1. 1. 2002.

     Česká strana prijala podľa zákona č. 62/2000 Zb. nariadenie vlády ČR č. 266              zo dňa 2. 7. 2001, ktorým boli určené spúšťacie úrovne objemov dovozov pre jednotlivé poľnohospodárske výrobky na rok 2001, po prekročení ktorých je možné uplatňovať ochranné opatrenia vo forme dodatkového cla aj na dovozy zo SR. V zmysle týchto predpisov bola colná sadzba na dovoz dextrínov zvýšená o 26,6, iných modifikovaných škrobov zvýšená o 29,6 a colná sadzba pri dovoze mäsa a jedlých drobov z hydiny zvýšená o 14,3 pre tieto výrobky  s platnosťou do konca roka 2001.

    Na základe nariadenia vlády ČR č. 421 zo dňa 30. 11. 2001 česká strana prijala tiež dočasné ochranné opatrenie na dovoz kakaového prášku obsahujúceho pridaný                 cukor alebo iné sladidlá zvýšením sadzby dovozného cla o 113 s platnosťou  od 26. 11. 2001                                    do 17. 6. 2002.

    Slovenská strana informovala o novom návrhu slovenskej strany na zavedenie ochranného opatrenia na dovoz repkového oleja na potravinárske účely (HS 1514 99 90)         v množstve 9 566 ton a mäsových konzerv  (HS 1602 10 00) v množstve 3 038 ton pôvodom z  Českej republiky formou množstevných kvót. Ďalej uviedla, že v dôsledku nadmerného dovozu týchto komodít z ČR sa zhoršuje využitie výrobných kapacít v SR a hrozí vážna ujma domácemu výrobnému odvetviu. 

   Česká strana vyslovila nesúhlas s navrhovanými ochrannými opatreniami, pretože nebolo slovenskou stranou, podľa predložených podkladov,  preukázané poškodenie trhu v súlade s ustanoveniami článku 22 Zmluvy medzi Slovenskou republikou a Českou republikou o vytvorení colnej únie a ani ujma slovenských výrobcov a predovšetkým príčinná súvislosť s dovozmi z ČR podľa pravidiel WTO. 

	Rada vzala na vedomie informáciu českej a slovenskej strany o súčasnom stave rokovaní s ES o ďalšej liberalizácii obchodu s poľnohospodárskymi a potravinárskymi výrobkami. Bola potvrdená zásada postupovať koordinovane pri ďalších rokovaniach              o liberalizácii obchodu s poľnohospodárskymi a potravinárskymi výrobkami s tretími krajinami.

	K problematike  výrazného nárastu dovozu neochutených jogurtov s obsahom tuku od 3 – 6%, slovenská strana informovala, že firma Danone vyváža tieto výrobky recipročne do Českej republiky v množstve 7 000 ton v spotrebiteľskom balení za výrobné ceny. 

     Rada bola informovaná, že v dôsledku subvencovania slovenských exportérov pri vývoze sladu prichádza k značnému znevýhodňovaniu českých exportérov tejto komodity. Slovenská strana sa vyjadrila, že záväzky prijaté v tejto oblasti vo WTO neprekračuje a má v úmysle naďalej pokračovať v  poskytovaní subvencií na vývoz sladu. Na základe prijatých záverov Výboru obe strany odporučili príslušným intervenčným agentúram, aby sa navzájom informovali o zásadách intervenčnej politiky v ČR a SR.

	Požiadavku českej strany o  vyjadrenie súhlasu na otvorenie colnej kvóty na dovoz         24 500 t repnej melasy s colnou sadzbou 6% do ČR v roku 2002 pre účely liehovarníckeho priemyslu slovenská strana neodsúhlasila z dôvodov prebytku melasy na slovenskom trhu. Česká strana argumentovala tým, že má záujem o dovoz tejto komodity z tretích krajín            z kvalitatívnych a cenových dôvodov a poukázala na skutočnosť, že slovenská strana by bola zvýhodnená aj pri dovoze z tretích krajín s navrhovaným clom 6% v rámci colnej kvóty, a preto by  nemala brániť jej otvoreniu. Podľa vyjadrenia slovenskej strany v súčasnosti už prebiehajú rokovania Slovenského cukrovarníckeho spolku s odberateľmi v Českej republike s cieľom dohodnúť podmienky dodávok melasy zo SR do ČR.

	Ďalej Rada bola informovaná o viacerých  rokovaniach k problematike zvýšenia limitu exportných subvencií na cukor, obsiahnutého v Listine koncesií a záväzkov ČR vo WTO. Česká strana požiadala slovenskú stranu o zaujatie neutrálneho stanoviska pri konzultáciách    o tejto problematike vo WTO. Slovenská strana sa s týmto návrhom nestotožnila, pretože predpokladá, že prípadná zmena limitu exportných subvencií na cukor by sa mohla dotknúť aj SR, nakoľko ide o referenčné obdobie  spoločného štátu. Na základe predložených  podkladov českej strany nie je slovenská strana v pozícii, aby mohla Českú republiku vo WTO podporovať.

     Rada vzala na vedomie informáciu o mimoriadnom zasadaní Výboru dňa                      2. 5. 2002 v Brne, na ktorom bola prerokovaná problematika mimoriadnych veterinárnych opatrení prijatých Slovenskou republikou a Českou republikou, týkajúcich sa hovädzieho, bravčového a hydinového mäsa a výrobkov z nich, ako aj vplyvu uvedených opatrení na vzájomnú obchodnú výmenu v rámci colnej únie.

    Mimoriadne rokovanie Výboru iniciovala česká strana s odôvodnením, že  veterinárne opatrenia slovenskej strany jej spôsobujú značné straty. Česká strana  tiež požiadala o vysvetlenie dôvodov, prečo slovenská strana neumožňuje dovoz tepelne neopracovaných  mäsových výrobkov z ČR tým, že nebolo vydané veterinárne osvedčenie pre tento dovoz. 
     Slovenská strana informovala, že trvá na prijatých opatreniach, upravujúcich používanie antibiotík   a stimulátorov rastu vo finálnej fáze výkrmu ošípaných a hydiny v zmysle ustanovenia Výnosu MP SR č. 39/3/2002-110 § 5 ost.1 a na dodržiavaní rozhodnutia EK 2001/25/EC, ktorým nie je povolené používať vo výžive zvierat mäsokostné múčky, obsahujúce uhynuté zvieratá.

     Rada vzala na vedomie výsledky rokovania Výboru pre koordináciu hospodárskej politiky v poľnohospodárstve a prijala upravený návrh rozhodnutia.

6.   Správa o súčasnom stave prístupového procesu Slovenskej republiky a Českej    
republiky do  Európskej únie  

Správu o súčasnom stave prístupového procesu SR a ČR do EÚ predložil generálny riaditeľ Stáleho sekretariátu v spolupráci s ministerstvami zastúpenými v Rade.

Členovia Rady ocenili predložený materiál, ako aj spoluprácu zmluvných strán v procese prípravy na členstvo v EÚ. Konštatovali, že v minulom roku došlo k podstatnému pokroku v počte uzatvorených  negociačných kapitol, tak na strane SR, ako aj ČR. Ku koncu apríla 2002 ČR predbežne uzatvorila 25  a SR 24 negociačných kapitol. Vstup oboch republík do rozhodujúcej fázy prístupových rokovaní sa odrazil v intenzite komunikácie a prehĺbení spolupráce na všetkých stupňoch riadenia. Ťažiskom spolupráce bola oblasť legislatívy.  V tejto súvislosti Rada ocenila pozitívnu úlohu pracovnej skupiny pre prístupový proces pri výmene informácií, najmä však pri koordinácií postupov oboch krajín v oblastiach spoločného záujmu. 

V diskusii námestník ministra zahraničných vecí ČR informoval o aktuálnom stave prístupových rokovaní ČR  a o výhľadoch pre ďalšie obdobie. Uviedol, že v období do uzatvorenia prístupových rokovaní sa budú  viesť predovšetkým diskusie o finančnom zabezpečení budúceho rozšírenia EÚ, tzn.  o platbách a príjmoch nových členských krajín vo väzbe na rozpočet EÚ. Táto problematika sa týka kapitol regionálna politika, poľnohospodárska politika a finančné a rozpočtové ustanovenia.  Z uvedených kapitol ČR predbežne podmienečne uzatvorila kapitolu regionálna politika. Okrem zostávajúcich otvorených kapitol bude nevyhnutné prerokovať inštitucionálne otázky, k čomu je potrebné    o. i. ukončiť  i ratifikáciu zmluvy  z Nice. 

Štátny tajomník ministerstva zahraničných vecí SR  zdôraznil potrebu zvýšiť informovanosť odbornej i laickej verejnosti o ekonomických a sociálnych  dopadoch členstva v EÚ.  V tejto súvislosti navrhol uskutočniť komparáciu stanovísk zmluvných strán k uvedeným otázkam na základe štúdií vypracovaných expertmi  ČR a SR. 

Rada vzala Správu o súčasnom stave prístupového procesu SR a ČR na vedomie. Uložila generálnemu riaditeľovi Stáleho sekretariátu  naďalej koordinovať činnosť pracovnej skupiny    pre   prístupový    proces   a   v spolupráci   s ministerstvami   zastúpenými   v Rade 

vypracovať záverečnú správu o spolupráci SR a ČR  v prístupovom procese a predložiť ju na zasadnutie  Rady  v roku 2003. 

7.  Riešenie pripomienok k prekážkam obchodu medzi SR a ČR

Správu uviedol generálny riaditeľ Stáleho sekretariátu, zdôraznil význam prerokovávanej problematiky a  informoval, že príprava správy a rokovania Rady sa stretli s kladným ohlasom medzi podnikateľskou verejnosťou oboch krajín colnej únie.

	V úvode diskusie vystúpil predstaviteľ SOPK. Uviedol, že správa realisticky ukazuje nielen na úzke miesta v oblasti colného vybavovania obchodného tovaru na spoločnej hranici, ale tiež na prekážky technického charakteru a niektoré problémy z oblasti posudzovania zhody pri uvádzaní výrobkov na trh v členských krajinách colnej únie. SOPK najmä tieto okruhy problémov dlhodobo sleduje a snaží sa o ich riešenie. Príčinu problémov vidí v častých zmenách zákonov a vykonávacích predpisov a v rozdielnej dynamike aproximácie právnych predpisov v ČR a SR. Podľa názoru SOPK harmonizácia právnych noriem nebola paralelná s prístupovým procesom k EÚ, napríklad prístup oboch krajín k PECA. SOPK si myslí, že je potrebné, aby národné značky zhody boli priamo uznávané na území druhého štátu ešte pred prijatím PECA v SR.

	SOPK presadzuje názor, aby colné orgány oboch krajín colnej únie dôslednejšie koordinovali praktické uplatňovanie colných predpisov, výkon služby, zvyšovanie kvalifikácie zamestnancov atď. V súvislosti s očakávaným vstupom SR a ČR do EÚ zástupca SOPK spochybnil účelnosť vynakladania finančných prostriedkov na budovanie hraničných priechodov na spoločnej hranici. SOPK považuje za potrebné vypracovanie odbornej štúdie, riešiacej dôsledky vstupu SR do EÚ a spoločnej štúdie, zohľadňujúcej prípadnú alternatívu časovo diferencovaného vstupu členov colnej  únie do EÚ.

	K vystúpeniu zástupcu SOPK sa pri prerokovávaní bodu 10 a) programu dodatočne vyjadril zástupca ÚNMZ ČR. Jeho stanovisko je súčasťou záznamu k uvedenému bodu. 

	Viceprezident HK ČR  vystúpil aj v mene  SPaD ČR a poukázal na zatiaľ neriešené otázky, týkajúce sa najmä colného vybavovania tovaru v rámci aktívneho zušľachťovacieho styku, povinnosti predkladania tzv. „ tlačiva hlásenia“ pri vývoze zberového papiera do SR a  uvádzania výrobkov do obehu v prípade chemických  látok. Zástupca HK ČR navrhol využiť spracovanú analýzu rozdielov v legislatívach oboch krajín, týkajúcich sa chemických výrobkov a koordinovať prípravu vykonávacích predpisov  k  platným zákonom.
	
Odporučil riešiť otázku príspevkov do Recyklačného fondu v SR, najmä z hľadiska výšky  poplatkov, spôsobu platieb a znevýhodňujúceho postavenia niektorých druhov surovín a obalov.

 Podľa HK ČR a  SPaD ČR	je potrebné  v čo najjednoduchšej forme sprístupniť podnikateľom platnú legislatívu, vrátane priebežne vykonávaných zmien. Problém informovanosti podnikateľských subjektov nemôže byť len v ich kompetencii, štátne orgány a inštitúcie, zaoberajúce sa podporou obchodu by mali tento proces účinnejšie podporovať.

	Rada schválila správu a odporučila ministrom - svojim členom využiť poznatky z dialógu so zástupcami podnikateľských subjektov pri príprave legislatívnych noriem ovplyvňujúcich vzájomný obchod. Odporučila štatutárnym orgánom neštátnych inštitúcií, združujúcich podnikateľské subjekty, oboznámiť svojich členov s obsahom materiálu a výsledkami rokovania Rady.

8.  Správa    o činnosti     Medzirezortnej     konzultačnej    skupiny    a špecializovaných       
     pracovných  skupín

	Správu o činnosti Medzirezortnej konzultačnej skupiny a špecializovaných pracovných skupín (ďalej len „MKS“) uviedol minister hospodárstva SR a jeho vystúpenie doplnil minister priemyslu a obchodu ČR. Obaja ministri považujú činnosť MKS za užitočnú, ocenili výsledky jednotlivých rokovaní, najmä harmonizáciu sektorových politík, vytváranie právneho prostredia, vzájomné konzultácie a konštruktívnu spoluprácu v prístupovom procese do EÚ. Minister hospodárstva SR pozitívne hodnotil predovšetkým spoluprácu v oblasti chemického priemyslu, energetického strojárstva a ochrany spotrebiteľa. Zároveň informoval o vytvorení špecializovanej pracovnej skupiny pre oblasť puncovníctva. Bolo konštatované, že je nutné hľadať nové možné smery ďalšej spolupráce, a to napríklad v oblasti výroby a odbytu nákladných automobilov a autobusov.

	Obe strany navrhli zamerať činnosť MKS v najbližšom období na výmenu informácií súvisiacich s rokovaniami o neuzatvorených negociačných kapitolách a s implementáciou legislatívy EÚ. Zdôraznili potrebu rozvoja vzájomnej spolupráce inštitúcií zameraných na podporu zahraničného obchodu a spolupráce vo vzťahu k tretím krajinám.

	Rada vzala Správu o činnosti Medzirezortnej konzultačnej skupiny a špecializovaných pracovných skupín na vedomie.

9.  Správa  o čerpaní rozpočtu a výsledkoch hospodárenia Stáleho sekretariátu Rady  
     colnej  únie za rok 2001 a odhad čerpania rozpočtu k 30. júnu 2002

	Generálny riaditeľ Stáleho sekretariátu uviedol správu o výsledkoch čerpania rozpočtu Stáleho sekretariátu za rok 2001 a odhad čerpania rozpočtu k 30. júnu 2002.

	Rada konštatovala, že suma výdavkov Stáleho sekretariátu Rady colnej únie v roku 2001 nebola prekročená a čerpanie sa realizovalo v súlade s prijatými zásadami.

            Rada schválila Správu o čerpaní rozpočtu Stáleho sekretariátu Rady colnej únie za rok 2001.

10.  R ô z n e

a)	Ústna informácia o súčasnom stave v oblasti posudzovania zhody a uvádzania výrobkov do obehu v SR, ČR a v rámci prístupového procesu do EÚ v členení na priemysel a poľnohospodárstvo 

Predstavitelia MP SR a MZe ČR  informovali  o súčasnom stave v oblasti posudzovania zhody a uvádzania potravinárskych výrobkov do obehu.

Námestník ministra poľnohospodárstva ČR vyslovil nesúhlas s nekonzultovaným postupom slovenskej strany, kedy nebola dodržaná z jej strany dohoda vykonať revíziu medzivládnej dohody o uznávaní laboratórnych skúšok až po novelizácii príslušného zákona, ktorý  nadobudol účinnosť dňa 7. 2. 2002. Súčasne česká strana nesúhlasí s postupom, akým bol zaradený Štátny veterinárny a potravinový ústav v Dolnom Kubíne do zoznamu laboratórií. Toto už zasahuje do vecnej stránky znenia Dohody o laboratórnych skúškach a musí byť schválené vo vláde ČR. Z praktického hľadiska to teda pre českú stranu neznamená žiadnu zmenu, pretože môže uznávať výsledky laboratórnych skúšok vykonané len v tých laboratóriách, ktoré sú uvedené v prílohách  I a II Dohody podpísanej 28. mája 2001.

Vyššie uvedené stanovisko bolo podporené námestníkom ministra zahraničných vecí ČR, ktorý zároveň vyzval k dodržovaniu štandardných právnych procedúr pri prijímaní právnych dokumentov medzi ČR a SR.
 
 Predseda ÚNMZ ČR a zástupca ÚNMS SR  oboznámili Radu so súčasným stavom v oblasti posudzovania zhody a uvádzania priemyselných výrobkov do obehu v SR a ČR.

  Predseda ÚNMZ ČR sa zároveň vyjadril k pripomienkam zástupcu Slovenskej obchodnej a priemyselnej komory, ktoré uviedol  v diskusii k správe Riešenie pripomienok k prekážkam obchodu medzi SR a ČR. Požiadavku na prehodnotenie platnej dohody medzi Úradmi o vzájomnom uznávaní výsledkov skúšok a okamžité uznávanie značiek CE označil ako nerealizovateľnú, pretože platná legislatíva to neumožňuje.  Protokol PECA je postavený na plne  kompatibilnej legislatíve a jeho podpísanie medzi SR a ES je nevyhnutnou podmienkou,  aby mohla byť podpísaná paralelná PECA medzi SR a ČR. Súčasná dohoda, ktorá je uzatvorená medzi Úradmi, bude súbežne pokračovať s Protokolom PECA v sektoroch, ktoré nie sú zahrnuté do Protokolu PECA. Úrady koordinujú prípravnú fázu, avšak nemôžu koordinovať vlastný legislatívny proces. Zladenie jednotlivých krokov harmonizácie je zo strany Úradov nerealizovateľné, pretože harmonizácia technických predpisov oboch štátov má rozdielny časový priebeh. Urýchlenie procesu harmonizácie je závislé od skutočnosti, že česká strana je v závere technickej  harmonizácie predpisov a podobne aj slovenská strana, ktorá by sa mala v krátkom čase stať riadnym členom oboch európskych normalizačných výborov – CEN a CENELEC, čo je   podmienkou podpísania Protokolu PECA.

	Prednesené ústne informácie o súčasnom stave v oblasti posudzovania zhody a uvádzania výrobkov do obehu v SR a ČR a v rámci prístupového procesu k EÚ v členení na priemysel a poľnohospodárstvo vzala Rada na vedomie. 

   Rada odporučila ministrom zahraničných vecí oboch krajín v spolupráci s ministerstvami poľnohospodárstva oboch krajín  ako gestormi prerokovať sporné otázky týkajúce sa vykonávania Dohody o vzájomnom uznávaní výsledkov laboratórnych skúšok u poľnohospodárskych a potravinárskych výrobkov.

b)	Ústna informácia o vývoji vzájomného obchodu medzi SR a ČR za 1. štvrťrok  
       2002 

            Ústnu informáciu o vývoji vzájomného obchodu medzi SR a ČR za 1. štvrťrok 2002 predniesol generálny riaditeľ Stáleho sekretariátu.

 Vzájomný obchod zmluvných strán zaznamenal v danom období absolútny pokles, ktorý bol spôsobený poklesom vzájomných dovozov, ako aj vývozov priemyselnej produkcie.

	V diskusii štátny tajomník MH SR informoval o výsledkoch  Ministerskej konferencie OECD, kde okrem iného zaznela kritika, najmä na adresu USA, týkajúca sa ochranných opatrení zavedených na oceľ a oceliarske výrobky. Uviedol, že Maďarská republika v nadväznosti na opatrenia USA, ako aj EÚ avizovala zavedenie predbežných ochranných opatrení  vo forme colných kvót, ktoré by sa mali týkať taktiež krajín CEFTA a EÚ. Podobné opatrenia pripravuje aj Poľská republika. Česká strana tieto informácie na rokovaní potvrdila.

	Vzhľadom na citlivosť daného problému a možné dopady na oceliarsky priemysel SR a ČR, slovenská strana navrhla uskutočniť k týmto otázkam vzájomné konzultácie na úrovni expertov zmluvných strán.

	Rada vzala na vedomie ústnu informáciu o vývoji vzájomného obchodu medzi SR a ČR za 1. štvrťrok 2002 a informáciu o výsledkoch Ministerskej konferencie OECD. V tejto súvislosti odporučila ministrovi hospodárstva SR a ministrovi priemyslu a obchodu ČR hľadať cesty obnovenia dynamiky vzájomného obchodu prostredníctvom Medzirezortnej  konzultačnej skupiny  a jej špecializovaných pracovných skupín a hľadať konsenzus v stanoviskách zmluvných strán k ochranných opatreniam EÚ v oblasti ocele a oceliarskych výrobkov.

                                                                                                    Miroslav Grégr, v. r.
                                                                                                            predseda
                                                                                                       Rady colnej únie

STÁLY SEKRETARIÁT RADY COLNEJ ÚNIE  

P r o g r a m
zasadnutia Rady colnej únie  Slovenskej republiky  a Českej republiky 
(Praha, máj 2002)

1.	Otvorenie rokovania  - predseda Rady colnej únie a minister hospodárstva SR

2.	Odovzdanie a prevzatie predsedníctva v zmysle čl. 30 Zmluvy  medzi  Slovenskou republikou a Českou republikou o vytvorení colnej únie a v zmysle  čl. 2, bod 2 Štatútu Rady colnej únie  -  odovzdanie predsedníctva -  predseda Rady colnej únie    a  minister hospodárstva SR, prevzatie predsedníctva - minister priemyslu a obchodu ČR

3.	Kontrola plnenia úloh zo zasadnutí Rady colnej únie - generálny riaditeľ Stáleho sekretariátu Rady colnej únie

4.	Návrh výročnej správy  o plnení Zmluvy medzi Slovenskou republikou a Českou republikou o vytvorení colnej únie za rok 2001  - generálny riaditeľ Stáleho sekretariátu Rady colnej únie

5.	Výsledky rokovania Výboru pre koordináciu hospodárskej politiky v poľnohospodárstve - minister pôdohospodárstva SR a minister poľnohospodárstva ČR  

6.	Správa o súčasnom stave prístupového procesu Slovenskej republiky a Českej republiky do Európskej únie - generálny riaditeľ Stáleho sekretariátu Rady colnej únie v spolupráci s ministrami - členmi Rady colnej únie

7.	Riešenie pripomienok k prekážkam obchodu medzi SR a ČR - generálny riaditeľ Stáleho sekretariátu Rady colnej únie v spolupráci s príslušnými orgánmi štátnej správy,  Hospodárskou komorou ČR, Zväzom priemyslu a dopravy ČR, Agrárnou komorou ČR , Potravinárskou komorou ČR, Slovenskou  obchodnou a priemyselnou komorou,  Asociáciou  zamestnávateľských zväzov a združení SR, Slovenskou poľnohospodárskou a potravinárskou komorou

8.	Správa o činnosti Medzirezortnej konzultačnej skupiny a špecializovaných pracovných skupín - minister hospodárstva SR a minister priemyslu a obchodu ČR

9.	Správa  o čerpaní rozpočtu a výsledkoch hospodárenia Stáleho sekretariátu Rady colnej únie za rok 2001 a odhad čerpania rozpočtu k 30. júnu 2002 -  generálny riaditeľ  Stáleho sekretariátu Rady colnej únie

10.	R ô z n e

c)	Ústna informácia o súčasnom stave v oblasti posudzovania zhody a uvádzania výrobkov do obehu v SR, ČR a v rámci prístupového procesu do EÚ v členení na priemysel a poľnohospodárstvo - za priemysel - predseda ÚNMS SR a predseda ÚNMZ ČR, za poľnohospodárstvo - minister pôdohospodárstva SR a minister poľnohospodárstva ČR

d)	Ústna informácia o vývoji vzájomného obchodu medzi SR a ČR za 1. štvrťrok 2002 - generálny riaditeľ Stáleho sekretariátu Rady colnej únie

Časový rozvrh:

10.00  - 13.00    -  rokovanie
13.00  - 14.00    -  obed
14.15  -  tlačová konferencia